Ихтиёр Каримов: Натижа учун ўйнаймиз\n30 апрель куни, Фарғонадаги янги “Истиқлол” стадионида Ғузорнинг “Шўртан” жамоаси “Нефтчи” меҳмони бўлади.\n“Нефтчи” жамоаси мамлакатимизнинг номдор ва кучли жамоаларидан бири эканлиги ўзбек футболига қизиқаётган барчага кундек аён. “Шўртан”нинг Фарғонада кечган барча учрашувлари кескин ва чиройли курашларга бой бўлган. Буниси ҳам мустасно эмас деб ўйлайман. Ўйин мураккаб бўлишини биламиз. Ўз навбатида, биз ҳам мухлисларимизни ҳурсанд қилишга ҳаракат қилиб, натижа кўрсатиш учун астойидил ўйнаймиз.\nКеча ўйин олди машқларимизни янги қуриб битказилган “Истиқлол” стадионида ўтказдик. Стадион майдони, лойиҳаси, дизайни ва унда яратилан барча шарт-шароитлар ҳавас қилса арзигулик даражада. Барчаси жаҳон футболи талабига жавоб берадиган даражада бажарилган. Бу ерда бажонидил, лаззатланиб ўйнаш керак ҳолос.\nТаркибимизда йўқотишлар йўқ, жароҳатлар ҳам йўқ. Барча футболчиларимиз ўйинга тайёр. Бугунги учрашувда, иккала жамоа ҳам мухлисбоб ўйин кўрсатишига ишончим комил – дейди чемпионатимизнинг 7-туридан ўрин олган “Нефтчи” - “Шўртан” учрашуви олдидан “оқ бўрилар” бош мураббийи – Ихтиёр Тоғаевич Каримов ўйинолди фикрлари ва режалари билан бўлишиб.


"Жалолобод тўқнашувларига масъуллар қўлга олинади" - ҳукумат - BBC O'zbek\nImage caption Жума кунги тўқнашувларда икки киши ҳалок бўлган\nҚирғизистон муваққат ҳукумати раҳбарининг муовини Азимбек Бекназаров жума куни Жалолобод шаҳридаги тўқнашувларга масъул деб кўрилган шахслар жиноий жавобгарликка тортилишини айтган.\nМуваққат ҳукумат ва собиқ президент Қурманбек Бакиевнинг тарафдорлари ўртасида юз берган тўқнашувларда икки киши ҳалок бўлган ва олтмишдан ортиғи яраланган. Ўшдаги мухбиримизга кўра, аслида ундан ҳам кўпроқ одамлар жароҳат олишган, бироқ касалхоналарга мурожаат қилишга қўрқиб, яширинганлар.\nЖаноб Бекназаров кенг миқдордаги қуроллар ҳали ҳам одамлар қўлларида қолаётгани, ҳамда жаноб Бакиев тарафдорлари мунтазам кузатиб борилишини билдирди.\nМазкур тўқнашувлар жаноб Бакиев ўтган ой ҳокимиятдан сиқиб чиқарилганидан бери энг йирик ва энг қонлиси бўлди.\nБакиев уйлари ёнди\nЖалолобод вилоят ҳокимияти муваққат ҳукумати тарафдорлари томонидан қайта қўлга олингач, бир гуруҳ ҳукумат тарафдорлари шаҳардан беш чақиримча масофада жойлашган Тейит қишлоғига йўл олишган.\nЖаноб Бакиев ва яқин қариндошларининг уйлари деб билинган олтита иморатга ўт қўйилган.\nКўп кузатувчилар бу каби тартибсизликларга муваққат ҳукумат нима учун йўл қўйиб берганини савол остига олишмоқда.\nМаҳаллий мухбиримизга кўра, мазкур тартибсизлик ҳали муваққат ҳукумат бутун мамлакат устидан тўла назоратни қўлга олмаганига ишорадир.\nБакиев уйларининг ёқилиши одамлар орасида эҳтиросларнинг қизиб кетиши натижасидир, дейди у.\nМуваққат ҳукумат томонидан асосан "Ота Мекен" ва "Родина" (Ватан) партиялари тарафдорлари амал қилишган. "Родина" аъзоларининг 80 фоизи маҳаллий ўзбеклардир.\nШанба куни Жалолободда осойишталик ҳукм сурмоқда. Давлат идоралари қайта очилган, бозорлар ишга тушган, жума куни кўринмаган ҳуқуқ-тартибот ходимлари яна кўчаларни назорат қилишмоқда.\nБугун матбуот анжуманини ўтказган вилоят губернаторидан нима учун тўқнашувларда милиция ходимлари кўринмагани борасида сўралганда, милиция ходимлари фуқаролик кийимида амал қилганини билдирди.\nАйни дамда "Олимжон Ботиров" номли университет ҳовлисида ўзбек жамоатчилиги йиғин ўтказди. Унда чиқиш қилган Жалолобод вилоят ўзбек миллий маркази раҳбари Қодиржон Ботиров Жалолободнинг ўзбек аҳолиси муваққат ҳукумат томонида туриб қатъий амал қилганини айтди.\nУнга кўра, ўзбек аҳоли Қирғизистон ҳаётида фаол иштирок этишда давом этади.


Ўзбекистон делегацияси бошчиси сифатида Ашхободга ташриф буюрган Танзила Норбоева Туркманистон президенти Сердар Бердимуҳамедов ва унинг отаси – Орқадоғ Гурбангули Бердимуҳамедовлар билан учрашув ўтказди. Шунингдек, Норбоева Марказий Осиё мамлакатлари ва Россия аёллари мулоқотида ҳам иштирок этмоқда.\nБугун, 13 май куни Ашхобод шаҳрида бўлиб турган Сенат Раиси Танзила Норбоева бошчилигидаги Олий Мажлис делегацияси Туркманистон президенти Сердар Бердимуҳаммедов билан учрашди.\nСенат матбуот хизматининг маълум қилишича, учрашувда томонлар Ўзбекистон-Туркманистон муносабатларининг ижобий динамикасини қайд этган. Шунингдек, савдо-иқтисодий, илмий-техникавий ва маданий-гуманитар ҳамкорлик бўйича ҳукуматлараро комиссия фаолияти муҳимлиги таъкидланган.\n«Томонлар икки мамлакат ҳудудлари ўртасидаги алоқаларни ривожлантириш, шунингдек, Ўзбекистон ва Туркманистон ишлаб чиқарувчилари ўртасидаги саноат кооперациясини кенгайтиришга кўмаклашиш мақсадида парламентлараро мулоқотни фаоллаштириш зарурлигига келишиб олди», - дейилади хабарда.\nНорбоева, шунингдек, ташрифи доирасида Туркманистон Миллий Генгеши Халқ Маслаҳати раиси Гурбангули Бердимуҳаммедов (Орқадоғ) билан ҳам учрашди.\nОрқадоғ Ўзбекистон президенти Шавкат Мирзиёевнинг Марказий Осиё давлатлари раҳбарларининг маслаҳат учрашувларини ўтказиш ташаббусини юқори баҳолаган.\nТомонлар, шунингдек олий даражада эришилган келишувлар ижроси устидан самарали парламент назорати муҳимлигини таъкидлади. Хусусан, қонун чиқарувчи органлар имзоланган шартномаларни ҳуқуқий жиҳатдан таъминлаш, уларнинг ижроси устидан самарали парламент назоратини таъминлаш, шунингдек, қонун ижодкорлиги бўйича тажриба алмашиш бўйича саъй-ҳаракатларини амалга оширади.\nСенат матбуот хизматининг маълум қилишича, учрашувда икки мамлакат ҳудудлари ўртасидаги алоқаларни фаоллаштириш масалаларига ҳам алоҳида эътибор қаратилган.\nТанзила Норбоева бошчилигидаги делегация, шунингдек Туркманистон пойтахтида бошланган Марказий Осиё мамлакатлари ва Россия аёллари мулоқотида ҳам қатнашмоқда.


Ўзбекистон Республикаси Олий Мажлиси Сенатида Саудия Арабистонининг Ўзбекистон Республикасидаги Фавқулодда ва Мухтор Элчиси Х. Ал-Сувайл билан учрашув ҳақида\nСаудия Арабистонининг Ўзбекистон Республикасидаги\nФавқулодда ва Мухтор Элчиси Х. Ал-Сувайл билан учрашув ҳақида\n2017 йил 11 сентябрь куни Ўзбекистон Республикаси Олий Мажлиси Сенатида Ўзбекистон Республикаси Олий Мажлиси Сенати Раисининг биринчи ўринбсари С. Сафоевнинг Саудия Арабистонининг Ўзбекистон Республикасидаги Фавқулодда ва Мухтор Элчиси Х. АЛ-Сувайл билан учрашуви бўлиб ўтди.\nБўлиб ўтган учрашувда томонлар икки томонлама муносабатларни янада ривожлантириш масалаларини, шу жумладан Ўзбекистон ва Саудия Арабистони ўртасида савдо-иқтисодий ва инвестициявий ҳамкорликни, парламентлараро ўзаро муносабатларни ривожлантириш масалаларини муҳокама қилдилар.\nШунингдек суҳбат чоғида Саудия Арабистони Қироллиги Шура кенгаши ҳузуридаги Дўстлик қўмитаси делегациясининг 2017 йил ноябрь ойининг биринчи ўн кунлигида Ўзбекистонга ташрифини ташкил этиш масалалари юзасидан ҳам фикр алмашилди.


June 2021 – Davronbek's blog\nМен “Маърифат” газетасида 2001-2005 йиллари ишлаганман. “Маърифат” — илк ишхонам, журналистикадаги илк устозим, танти ва ҳалим инсонлар йиғилган катта даргоҳ. 2001 йили Ўзбекистон давлат жаҳон тиллари университетининг халқаро журналистика факультетига ҳужжат топширганимда абитуриентлар орасида ижодий имтиҳонда “Маърифат” газетасининг бош муҳаррири Ҳалим Саидов ҳам иштирок этаркан деган гап тарқалди. Ичимга бир қўрқув тушди. “Ишқилиб бу муҳаррир мендан имтиҳон олмасин-да. Катта бир Давоми …\nБолалигида ўз велосипеди бўлишини орзу қилмаган ўғил бола бўлмаса керак. Айниқса, уч ғилдиракдан икки ғилдиракка ўтиш жараёнлари анча ҳаяжонли ва унутилмас бўлади. Икки ғилдиракли велосипедда учишни қўшнимизнинг велосипедида ўрганганман. Бир неча марта йиқилиб, тирсак, тиззаларим шилингани ҳамон эсимда. 90-йилларнинг иқтисодий инқирози барча оилаларга таъсир қилган. Вазиятни кўриб, дадамга “велосипед олиб беринг” деёлмасдим. Ҳар-ҳар замонда қўшнилар ва танишларнинг велосипедини ҳайдаб турардим. Давоми …\nCategoriesKundalik mulohazalarTagsВелосипед, Велосипед ҳайдаш\nPosted on June 22, 2021 June 24, 2021 Leave a comment\nЭсланг, ўшанда улар ғорга паноҳ истаб боришиб: «Парвардигоро, бизларга ўз ҳузурингдан раҳмат — марҳамат ато этгин ва бизларнинг ишимизни Ўзинг ўнглагин», дедилар. (Каҳф сураси, 10-оят) Аллоҳ таоло Қуръони каримда ғорлар ҳақида хабар бераркан, уни инсонлар учун паноҳ, бошпана, мўъжиза дея таърифлайди. Каломи шарифнинг бир сураси ғор соҳибларидан ҳикоя қилади. Ҳадисларда ҳам ғорда қолганлар, паноҳ топганлар ҳақида қиссалар бор. Пайғамбар соллаллоҳу Давоми …\nCategoriesSayohatnomalarTagsАмир Темур ғори, Дўконхона қишлоғи, Темур ғори, Тошқўрғон қишлоғи, Шаҳрисабз, Шерлар дараси, Яккабоғ, Қалъаи шерон\nДенгиз сатҳидан 3309 метр баландлик. 20 сантиметрлик йўлак билан 70 даражали тик қоялардан ёнлаб ўтиш. Икки тарафи тик жар бўлган қоялар устидан юриш. Ёз, баҳор ва қиш. Фантастик пейзажлар. Тош ва шағалли сўқмоқлардан сирпаниб пастга тушиш. Катта Чимён чўққисига кўтарилиш шулар билан эсда қолди. Катта Чимён чўққиси — Ғарбий Тяншаннинг Чотқол тизмасида, Катта Чимён тоғида жойлашган. Тошкент шаҳридан 80 км Давоми …\nPosted on June 8, 2021 June 9, 2021 Leave a comment\nЎзнетда бугуннинг энг яхши хабари, шубҳасиз, Эверестни забт этган ўзбекистонлик алпинист Сергей Денисенконинг «Ўзбекистон ифтихори» фахрий унвони билан тақдирлангани ва президент совғаси — “Trailblazer”га эга бўлгани бўлди. Юртдошимизни табриклайман! Аксарият хабар сайтлари Сергей Денисенко Эверестни забт этган биринчи ўзбекистонлик алпинист дея эълон қилишди (масалан, бугунги ЎзАдаги сарлавҳа: “Эверестни забт этган биринчи ўзбекистонлик альпинист”). Денисенко эса Непал томонидан биринчи марта Эверест Давоми …\nУ катталиги жиҳатидан дунёда тўртинчи, Евросиёда иккинчи ўринда турар, майдони 68 минг км2, узунлиги 428 км, ҳавзасининг майдони 690 минг км2, сувининг ҳажми 1000 км3, 300 дан ортиқ оролга эга бўлган улкан денгиз эди. Бугун у деярли харитадан ўчди, ўрни қум мозорга айланди… Оролга саёҳат Тошкент вокзалидан бошланди. Ташқарида 40 даража иссиқ. Плацкарт вагон ичи эса 50 даража бор эди. Давоми …\nCategoriesSayohatnomalarTagsБухоро буғуси, Мўйноқ, Нукус, Орол, Орол денгизи, Оролқум, Саксовул, Хонгул, Қуйи Амударё биосфера резервати


Ойна « Ўзбекистон Халқ Ҳаракати\n22 June 2018 - 11:40\nОЙНА – 1\n(Ҳозирги вазият ҳақида холис баҳо)\n1.Мунофиқлар ҳузурингга келганларида: «Гувоҳлик берамизки, сен, албатта, Аллоҳнинг Расулисан», дерлар. Ҳолбуки, Аллоҳ, албатта, сен Унинг Расули эканингни биладир. Ва Аллоҳ гувоҳлик берурки, албатта, мунофиқлар ёлғончидирлар.\n3. Бунга сабаб шуки, улар иймон келтирдилар, сўнг кофир бўлдилар, бас, қалбларига муҳр босилди. Энди улар фаҳмламаслар.\n4. Ва агар уларни кўрсанг, жисмлари сени ажаблантирур ва агар гапирсалар, гапларига қулоқ осарсан. Улар худди суяб қўйилган ходага ўхшарлар. Ҳар қичқириқни зиддиларига ҳисобларлар. Улар душмандирлар. Улардан ҳазир бўл. Аллоҳ уларга уруш очсин, ҳақдан қандоқ ўгирилурлар?! (Бу оятда Аллоҳ таоло мунофиқларнинг баъзи сифатлари ва тасарруфларини мўминлар улардан эҳтиёт бўлишлари учун баён қилмоқда. Чунки мунофиқларнинг ичида чиройли юзли, келишган гавдали, сўзга уста кишилар бор. Бундай қараганда, келишган, туппа-тузук одамлар, гаплари ҳам кишиларни ром қиладиган. Масалан, мунофиқларнинг ўша пайтдаги раҳбари Абдуллоҳ ибн Убай қоматли, чиройли ва сўзламол одам эди. Бошқа мунофиқлардан ҳам унга ўхшашлари бор эди. Пайғамбар алайҳиссаломнинг мажлисларига келиб, деворга суяниб ўтирар эдилар. Саҳобалар уларнинг қоматларига ҳавас билан боқишар, гапларига қулоқ солар эдилар. Лекин барибир қалблари иймондан, яхшиликдан холи бўлгани учун Аллоҳ таоло уларни деворга суяб қўйган ходага ўхшатмоқда.)\n5. Ва агар уларга: «Келинглар, Аллоҳнинг Расули сизларга истиғфор айтур», дейилса, улар бошларини чайқарлар. Ва уларнинг мутакаббирлик ҳолида юз ўгираётганларини кўрурсан.\n6. Улар учун истиғфор айтасанми ёки айтмайсанми – бари бир. Аллоҳ уларни ҳеч мағфират қилмас. Зеро, Аллоҳ фосиқ қавмларни ҳидоят қилмас.\n7. Улар: «Расулуллоҳнинг ҳузуридагиларга нафақа берманглар, ҳаттоки, тарқаб кетсинлар», дерлар. Ҳолбуки, осмонлару ернинг хазийналари Аллоҳникидур. Ва лекин мунофиқлар тушунмаслар.\n8. Улар: «Агар Мадийнага қайтиб борсак, албатта, азиз хорни ундан чиқарур», дерлар. Ҳолбуки, азизлик Аллоҳга, Унинг Расулига ва мўминларига хосдир. Аммо мунофиқлар билмаслар.\n9. Эй, иймон келтирганлар! Молларингиз ва болаларингиз сизни Аллоҳнинг зикридан чалғитмасин. Ким шундай қилса, бас, ана ўшалар ютқазганлардир.\n10. Ва бирингизга ўлим келиб: «Эй Роббим, агар менинг ўлимимни яқин муддатга орқага сурсанг, бас, садақа қилиб солиҳлардан бўлсам», демасдан аввал, Биз сизларга ризқ қилиб берган нарсалардан нафақа қилинг.\n11. Аллоҳ ажали келган жонни ҳеч-ҳеч орқага сурмас. Ва, Аллоҳ нима қилаётганингиздан хабардордир. (Қуръон. Мунофиқлар сураси)\nБу вазиятдан чиқиб кетишга ҳаракат қилишимиз керак. Бунинг давоси ростгўйлик ва яхшилик.


Ҳуқуқшунос жавоблари (2019 йил, 29 сон) | insonvaqonun.uz\nБош саҳифа/Ижтимоий сиёсий ҳаёт/Ҳуқуқшунос жавоблари (2019 йил, 29 сон)\nАбитуриент нега тестдан четлаштирилади?\n— Абитуриентни тестга қўйишда нега айрим ҳолларда таъқиқлар бўлади? Умуман, қандай ҳолатларда абитуриентлар тест жараёнидан четлаштирилади?\n— Қонунчиликка мувофиқ, қуйидаги ҳолларда абитуриент тест синовлари жараёнидан четлаштирилади ва натижалари чиқарилмаслигига асос бўлади:\nтест материалларини бинодан ташқарига олиб чиқса, тест топшириқлари китоби варағини йиртса;\nтест синовлари учун ажратилган вақт тугагандан сўнг тест материалларини топширишдан бош тортса;\nКимлар исталган пайтда таътилга чиқиши мумкин?\n— II-гуруҳ ногирониман, корхонада йил бошида меҳнат таътилига чиқиш навбати тузилган эди. Ўша пайтда мен октябрь ойида таътилга чиқишим ҳақида ёзган эдим. Аммо энди оилавий шароитим сабаб таътилни белгиланган вақтдан бошқа вақтда олишимга тўғри келаяпти. Энди таътилни ёзда олишим мумкинми?\n— Ҳа мумкин. I ва II-гуруҳ ногиронларига, шунингдек, қуйидаги ходимларга таътил уларнинг хоҳишига кўра ёзги ёки улар учун қулай бўлган бошқа вақтда берилиши керак:\nўн тўрт ёшга тўлмаган битта ёки ундан ортиқ болани (ўн олти ёшга тўлмаган ногирон болани) тарбиялаётган ёлғиз ота, ёлғиз онага (бева эркаклар, бева аёллар, никоҳдан ажрашганлар, ёлғиз оналарга) ва муддатли ҳарбий хизматни ўтаётган ҳарбий хизматчиларнинг хотинларига;\n1941-1945 йиллардаги уруш қатнашчиларига ва имтиёзлари бўйича уларга тенглаштирилган шахсларга;\nўн саккиз ёшга тўлмаган шахсларга;\nтаълим муассасаларида ишлаб чиқаришдан ажралмаган ҳолда ўқиётганларга;\nжамоа шартномаси, келишувида назарда тутилган бошқа ҳолларда.\nПрописка масаласида қаерга мурожаат қилай?\n— Мен 21 йилдан буён Тошкент шаҳар Мирзо Улуғбек туманида 279-сонли умумтаълим мактабида ўқитувчи бўлиб фаолият юритаман. 4 фарзандим ва турмуш ўртоғим билан Тошкентда яшаймиз. Бироқ доимий пропискага эга эмасмиз. Халқ таълими вазирлиги орқали доимий рўйхатга қўйилишим мумкинлиги ҳақида эшитдим. Агар шундай бўлса қаерга, қай тартибда мурожаат қилишим керак?\nТошкент шаҳри ва Тошкент вилоятида доимий прописка қилиш 2011 йил 14 сентябрда қабул қилинган “Тошкент шаҳри ва Тошкент вилоятида доимий прописка қилиниши лозим бўлган шахслар — Ўзбекистон Республикаси фуқаролари тоифаларининг рўйхати тўғрисида”ги Қонунга мувофиқ амалга оширилади.\nРўйхатнинг 11-бандида давлат ҳокимияти органлари, давлат ва хўжалик бошқаруви органлари, республика аҳамиятига молик бошқа давлат ташкилотлари раҳбарлари ходимларини Тошкент шаҳри ва Тошкент вилоятида доимий прописка қилиш тўғрисида илтимоснома киритиши мумкин.\nБевосита мактаблар Халқ таълими вазирлиги тасарруфига киради ва шу сабабли Сиз доимий прописка масаласида Халқ таълими вазирлигига мурожаат қилишингиз лозим.\nСудга қанча давлат божи тўлашим керак?\n— Турли дўконлардан маҳсулотлар харид қилиб уйга қайтдим. Аммо барча маҳсулотларни кўздан кечирганимда улар орасида сифати талабга жавоб бермайдиганлари ҳам бор эди. Бундай ҳолатда судга мурожаат қилсам бўладими? Сифатсиз маҳсулот сотиб олинганлиги тўғрисида судга мурожаат қилсам қанча давлат божи тўлашим керак бўлади?\n— Фуқаролар истеъмолчи сифатида ҳуқуқлари бузилган тақдирда, судга мурожаат қилишга ҳақлидирлар.\nИстеъмолчилар ўз ҳуқуқларининг бузилиши билан боғлиқ даъволар бўйича давлат божи тўлашдан озод қилинадилар.\nҲақиқий бўлмаган никоҳ\n— Ҳар қандай ҳолда тузилган никоҳ ҳам ҳақиқий бўлаверадими? Қандай ҳолларда никоҳ ҳақиқий эмас, деб топилади?\n— Никоҳ қуйидаги ҳолларда ҳақиқий эмас, деб топилади:\nникоҳ мажбуран тузилганда;\nникоҳ ёши талаблари бузилганда (эркаклар учун 18 ёш, аёллар учун 17 ёш);\nникоҳ тузишга монелик қиладиган ҳолатлар мавжуд бўлганида (бир томон бошқа никоҳда турса, қариндошлар ўртасида никоҳ тузилса ёки бир томон муомалага лаёқатсиз бўлса);\nНикоҳни ҳақиқий эмас, деб топиш фақат суд тартибида амалга оширилади.\nНикоҳни ҳақиқий эмас, деб топиш ҳақида суднинг қонуний кучга кирган ҳал қилув қароридан нусха берилаётганда паспортга ёки шахсни тасдиқловчи бошқа ҳужжатга тегишли белги қўйилади.\nНикоҳни ҳақиқий эмас, деб топиш ҳақида суд чиқарган ҳал қилув қарори қонуний кучга киргач, 10 кун ичида ундан кўчирма никоҳ тузилганлиги рўйхатга олинган жойдаги фуқаролик ҳолати далолатномаларини қайд этиш органига юборилади.\nСаволларга Адлия вазирлиги масъул ходими\nДилмурод РАЖАБОЕВ жавоб берди.\n271\tЧоп этиш PDF


00:00 / 03.03.2013 | eski savollar | 1007\nАссалому алайкум ва роҳматуллоҳи ва баракатуҳу, ҳурматли Устоз. Биламизки, амаллар ниятга боғлиқ. Ким бир ишни яхши ният билан қилса, унга ажр савоб берилади. Аксинча бўлса, гуноҳ. Мен бир неча йил олдин уяли алоқа воситасини сотиб олган эдим. Ўшанда ниятим ёмон эди (яъни бу жиҳозни ўйин ўйнаш ва ношаръий, гуноҳ бўлган лавҳаларни томоша қилиш учун олгандим). Ҳозир бу гуноҳларни ҳеч ҳам тарк этолмаяпман. Доим Аллоҳга дуо қиламан, гуноҳларимдан пушаймон бўлиб тавба қиламан, лекин маълум вақтдан кейин яна ўша гуноҳларни қилиб қўйяпман. Устоз, мен нима қилишим керак? Ёки ушбу жиҳоздан қутулишим керакми? Илтимос мен учун дуо қилинг, Аллоҳ Сизнинг воситангизда мени Ўз ҳидоятига бошласин.\n- Агар ўша жиҳоз қўлингизда бўлгани учун гуноҳга қайтаётган бўлсангиз, уни йўқотинг ва қўлингизга қайта олманг. Ўша гуноҳ содир бўлишига сабаб бўлаётган барча нарсалардан четланинг. Аллоҳ таоло кўриб, билиб ва ҳисобини қилиб турганини бир зум ҳам унитманг.\nЖарохати бўлганида ғусл қилиш\nҚиз бола ўқишга бориш масаласи\nМенга хотин эмассан, харомсан деб смс ёзса


CNN: Ким Чен Ин жарроҳлик столига ётди, унинг соғлиғи ёмонлашган бўлиши мумкин\nКХДР раҳбари Ким Чен Иннинг соғлиғи жарроҳлик амалиётидан кейин кескин ёмонлашди, унинг аҳволи оғир, деб хабар беради CNN.\nКим 15 апрель куни бобоси Ким Ир Сеннинг туғилган кунига бағишланган тантанали маросимда иштирок этмади. У сўнгги марта 11 апрель куни ҳукумат йиғилишида кўриниш берган эди.\nШимолий Корея ҳақидаги янгиликларга ихтисослашган ва Жанубий Кореяда фаолият юритадиган Daily NK интернет газетаси хабарига кўра, Ким 12 апрель куни жарроҳлик столига ётган. Унинг соғлиғида «ҳаддан ортиқ кўп чекиш, семизлик ва толиқиш» билан боғлиқ муаммолар борлиги туфайли, юрак қон-томир тизими операция қилинган. Айни пайтда у Хянсан вилоятидаги ҳукумат шифохонасида даволанмоқда.\nCNN нашрининг жанубий кореялик манбаси мамлакат ҳукуматининг Кимнинг соғлиғи ҳақидаги маълумотлардан хабардор эканини, аммо Daily NK нашрида чоп этилган хабарни текшириш имконияти йўқлигини таъкидламоқда. Ҳукумат вакили Кимнинг ортиқча вазн ва кашандалик билан боғлиқ муаммосидан хабардор эканини тан олган, бироқ, жарроҳлик амалиёти ҳақида қўшимча маълумот кутаётганини айтган. Жанубий Кореянинг Бирлашиш вазирлиги ва Мудофаа вазирлиги бу хабарларга изоҳ беришдан бош тортган.\nҲозирги вақтда вазият ўта мавҳум бўлиб қолмоқда. Шимолий Корея ҳақида маълумот йиғиш ҳатто АҚШ разведкаси учун ҳам энг мураккаб ва қийин вазифалардан бири ҳисобланади.\nКХДР ўз раҳбари билан боғлиқ бўлган ҳар қандай маълумотни қаттиқ назорат қилади. Расмий матбуотда Кимнинг жарроҳлик столига ётгани ҳақидаги хабарларнинг йўқлиги эса унинг соғлиғи ҳақида турли миш-мишларни келтириб чиқаряпти.\nСўнгги марта Ким ТВ орқали 11 апрель куни кўриниш берди. 15 апрель куни эса Шимолий Кореядаги энг муҳим байрам – мамлакат асосчиси Ким Ир Сеннинг туғилган кунига бағишланган тадбирларда иштирок этмади. Экспертлар фикрига кўра, бу ҳеч нарсани англатмаслиги мумкин, аммо авваллари КХДР раҳбарлари муҳим байрамларда иштирок этмаган пайтларда жиддий воқеалар юз берган.\nМисол учун, 2008 йилда Шимолий Кореянинг 60 йиллигига бағишланган ҳарбий парадда Ким Чен Ир иштирок этмаганди. Кейинчалик унинг инсультга чалингани маълум бўлди. Ким Чен Ир бу зарбадан тўлиқ тиклана олмади ва 2011 йилда вафот этди.\n2014 йилда Ким Чен Ин 1 ойдан ортиқ муддат давомида жамоатчиликка кўриниш бермади. Натижада, унинг соғлиғи ёмонлашгани ҳақидаги миш-мишлар тарқалди. Кейинчалик у қўлида кичик ҳасса билан қайтди. Жанубий Корея разведкаси эса Кимнинг тўпиғидаги ўсма жарроҳлик йўли билан олиб ташланганини эълон қилди.


19:21 23 Январ 2021\n19:00 27.10.2020 Ҳавола олиш\nТОШКЕНТ, 27 окт - Sputnik. Мактаблар ёпилиши – коронавирус пандемиясига қарши камтаъсирли чора, дея баёнот қилди Бутунжаҳон соғлиқни сақлаш ташкилотининг Европа бўйича минтақавий директори Ханс Клюге.\n"Мактабларнинг ёпилиши инфекцияга қарши курашда кўпам самарали эмас, шу боис, уларни очиш лозим. Айниқса, ҳаётий қийин шароитдаги болалар катта таъсирда қолмоқда", - деб ёзди Клюге ўзининг Twitterдаги саҳифасида.\nCOVID-19га чалиниш ҳолатлари кўпаяётгани муносабати билан, БССТ европа бўлимига тегишли тавсияномалар келиб тушмоқда, деб таъкидлади у.\nКоронавирус инфекцияси билан беморланган инсонлар сонининг кескин ортиши Европа давлатларини чеклов чораларини қатъийлаштиришга мажбур этди. Хусусан, Чехияда 5 октябрдан фавқулодда ҳолат режими амал қилмоқда, мамлакат мактаблари ёпилган. Германияда энг кескин чоралар Бавариянинг Берхтесгаденер-Ландесида киритилган, бу ерда болаларга узрли сабабларсиз уйдан ташқарига чиқиш таъқиқланган, мактаблар ҳам фаолият юритмаяпти.\nБутунжаҳон соғлиқни сақлаш ташкилоти 11 март куни янги турдаги COVID-19 коронавирус инфекциясини пандемия, деб эълон қилган эди.


Ишончли вакил сайловчилар билан учрашди | Ўзбекистон Халқ демократик партияси\n2021-10-21 11:27:38 352\nЎзбекистон Халқ демократик партиясидан Президентликка номзод Мақсуда Ворисованинг Навоий вилояти бўйича ишончли вакили, партия вилоят Кенгаши раиси Мақсуд Нуруллаев Учқудуқ тумани сайловчилари билан учрашди.\nТуманидаги 10-сонли болалар мусиқа ва санъат мактабида бўлиб ўтган тадбирни Ўзбекистон ХДП Учқудуқ туман Кенгаши раиси Соҳиба Санаева очиб берди.\nДастлаб йиғилганларга номзод ҳаёти ҳақида тайёрланган видео лавҳа қўйиб берилди. Шундан сўнг ишончли вакил йиғилганларни номзоднинг таржимаи ҳоли ҳамда сайловолди дастури билан таништирди. Жумладан, тиббиёт муассасаларида бепул тақдим этиладиган, давлат томонидан кафолатланган тиббий хизматлар рўйхатини қонуний жиҳатдан мустаҳкамлаш, соҳада малакали кадрларни кўпайтириш, этиш тартибини йўлга қўйиш таклифи илгари сурилаётганлиги таъкидланди.\nПрезидентликка номзоднинг ишончли вакили Мақсуд Нуруллаев, шунингдек, Зарафшон шаҳри ва Томди тумани сайловчилари билан ҳам учрашув ўтказди.\nЖамоатчилик қабулхонаси Сайлов-2021


Ёшлар ишлари агентлиги бошқарма бошлиғи вафот этди - xabar.uz\nЁшлар ишлари агентлиги бошқарма бошлиғи вафот...\n15.08.2021 09:14 0 4351\nЁшлар ишлари агентлигининг Беш ташаббус лойиҳаларини мувофиқлаштириш бошқармаси бошлиғи Мансурбек Машарипов бугун, 15 август куни 38 ёшида вафот этди.\nМансурбек Машарипов «Камолот» ёшлар ижтимоий ҳаракати тизимида узоқ йиллар меҳнат қилган. Кейинроқ Ёшлар иттифоқи ва Ёшлар ишлари агентлиги Хоразм вилоят бошқармалари раҳбари бўлган.\n2020 йилда Беш ташаббус лойиҳаларини мувофиқлаштириш бошқармаси бошлиғи этиб тайинланган эди.\nКамолот таъзия Ёшлар ишлари агентлиги Мансур Машарипов\nЖамият 12/11, 21:52


Британия разведкаси раҳбари: "Россия - ИД билан урушга тўсиқ" - BBC O'zbek\nБритания разведкаси раҳбари: "Россия - ИД билан урушга тўсиқ"\nImage caption Янгер 2014 йилда МИ-6 раҳбари лавозимига тайинланганидан бери, бу унинг илк оммавий чиқишидир\nБритания махфий разведка хизмати - МИ-6 раҳбари Алекс Янгернинг айтишича, ўзини "Исломий Давлат" деб атовчи экстремистик гуруҳнинг жиҳодчилари Британия ва унинг иттифоқчиларига ҳужумларни тайёрлаяпти.\nЯнгерга кўра, бу Россиянинг "Сурия президенти Башар Ассадга мухолиф томонларни йўқ қилиш" ҳаракатлари манзарасида юз бермоқда.\nМИ-6 раҳбари Россиянинг Суриядаги амалларини танқид қилди. Унинг айтишича, Москва Ассаднинг барча рақибларини террористга чиқариш билан "Исломий Давлат"га қарши курашга қаршилик қилмоқда.\n"Россия ва Сурия тизими Сурияни саҳрога айлантириб, бунга тинчлик деб ном беришмоқчи. У ердаги инсоний ҳалокат юракни эзади", - деди Янгер.\nЯнгер 2014 йилда МИ-6 раҳбари лавозимига тайинланганидан бери, бу унинг илк оммавий чиқишидир. Унинг айтишича, ҳозирда Британия "террорчиларнинг мисли кўрилмаган хавфи"га юз тутмоқда.\n"Мен бу сўзларни гапириб турган бир вақтнинг ўзида ИДнинг яхши ташкиллаштирилган кучлари Британия ва унинг иттифоқчиларига қарши зўравонлик амалларини режалашаяпти. Ҳарбий аҳвол уларга халақит бермайди, уларга ҳатто Сурия чегараларидан чиқиш ҳам шартмас", - деди Алекс Янгер.\nУ 2013 йилдан бери Британияга қарши 12та террор амали бартараф қилинганини билдирди.\nАввал ҳам Ғарб давлатлари Россияни ИД ва Сурия ҳукуматига қарши Ғарб қўллаб-қувватлови билан курашаётган "мўътадил мухолифат"ни бомбалашда бир неча бор айблаганлар.\nМосква бу айбловларни рад қилган, ва айни дамда Ғарб қўллаб-қувватлаётган мухолифатнинг нақадар "мўътадил" эканини савол остига олган.


Эроннинг ядровий дастури атрофидаги можаро ҳал этилмаса, унга қарши уруш бошланиши эҳтимолдан йироқ эмас.\n10 май 2021, Тошкент вақти: 10:27\nФранция ташқи ишлар вазири Бернар Кушнер шундай баёнот берди.\n“Эронлик дўстларимиз тинчлик мақсадларига қаратилган ядровий энергия яратиш истагида экани ва бунга ҳақи борлигини айтмоқда. Аммо уларнинг ҳар бир қадами бизни бунинг тескарисига ишонтирмоқда ва шу сабаб биз хавотирдамиз”, - деди Б.Кушнер.\nАйни пайтда Бернар Кушнер уруш сўнгги чора экани, ундан аввал музокараларни охирига етказиш, шунингдек, ЕИ Эронга нисбатан янги санкциялар қўллаши лозимлигини таъкидлади.\nЭрон ҳукумати Франция ташқи ишлар вазирнинг бундай чиқишини кескин қоралади ҳамда Ғарб давлатларини зиддиятни кучайтириш оқибатларидан огоҳлантирди. Исроил Ташқи ишлар вазирлиги матбуот котиби эса Б.Кушнер баёнотини олқишлади.


НАСА: 15 ноябрь кундузги 03.00 дан ер юзини зулмат қоплайди » Ўзбекистон янгиликлари – Zamin.uz\nНАСА: 15 ноябрь кундузги 03.00 дан ер юзини зулмат қоплайди\nНАСА 2016 йил ноябрь ойида кетма — кет 15 кунга ер юзини зулмат қоплайди дея даъво қилмоқда.\nСўнгги йилларда кўплаб давлатлар сайёрамиз ва ундаги ўзгаришлар тўғрисида турли тахминлар билан чиқишди, ҳеч бири ўз тасдиғини топишга муваффақ бўлмади. Лекин бу сафар НАСА 15 29- ноябрьгача 15 кун давомида ер сайёраси тўлиқ зулматда бўлишини тасдиқлади.\nНАСАдагиларнинг айтишича, бу ҳодиса узоқ вақт давомида тортишувга сабаб бўлган. Охир оқибат улар «Дунё 15- ноябрь кундузи 3:00 дан, 30 — ноябрь тонгги 4:45 гача ғалати воқеани бошдан кечиради”, дея хабар беришди.\nМутахассислар зулматни Венера ва Юпитер ўртасидаги астрономик ҳодиса сабаб деб ҳисоблашмоқда. НАСА раҳбари Чарлес Болден махсус Оқ уй учун кутилаётган зулмат ҳодисаси ҳақида 1000 варақдан иборат ҳужжат тайёрлаган.\nҲисоботларга кўра Венера ва Юпитер бир-бирига жуда яқин келади ва улар орасида фақатгина 1 градус масофа қолади. Венера Юпитерни жануби-ғарбидан ўтади, бу эса Венера Юпитердан 10 марта кўп чарақлашига олиб келади. Бу нур Юпитердаги газларни ёнишига олиб келади. Натижада, газ катта миқдорда водород чиқаради, водород қуёш билан редакцияга киришиш вақти ерда 2:50 ларга тўғри келади.\nВодород қуёш юзасида ниҳоятда кучли портлашга сабаб бўлади, бу эса ўз ўрнида қуёш ҳароратини 9000 градусгача кўтарилишига олиб келади.\nБундай катта ҳарорат таъсирида қуёш ранги кўкимтир тусга киради. Алвон рангига қайтиши учун 14 кун керак бўлади.\nЧарлес Болден фикрича хавотирга ўрин йўқ, ҳаво ҳарорати 6 8 градусга кўтарилиши мумкин.\nТеглар: сайёраси қилмоқда қоплайди бўлган чиқаради беришди\n10:23 / 01-06-2017\n10:10 / 27-05-2017\n14:42 / 15-12-2016\n14 ноябрь куни “Суперой” ҳодисасига гувоҳ бўлиш мумкин\n23:55 / 07-11-2016\n12:40 / 24-06-2016


5G технологияси Nokia ва Intel лабораторияларида синовдан ўтади\n22:40 / 21.02.2017\nФото: Flickr/ Josh Bancroft\nФинляндиянинг Nokia телекоммуникацион қурилмалари ишлаб чиқарувчиси ва Американинг Intel технологик компанияси АҚШ ва Финляндияда 5G технологиясини синовдан ўтказиш ҳамда ривожлантириш лабораториясини очади. Бу ҳақида компанияларнинг қўшма релизида маълум қилинди.\nШу тариқа компаниялар тижорат бозорида янги симсиз технологиянинг пайдо бўлишини тезлаштиришмоқчи. Қўшма лабораториялар Нью-Жерси штатидаги Мюррей-Ҳилл ва Финляндиядаги Эспоода ишга туширилади.\n"5G янги ва ҳаттоки ҳали номаълум "ўйинчи"лар учун кўплаб тижорий имкониятлар яратиш салоҳиятига эга. Бизнинг 5G Solutions Lab қўшма лабораториямиз компанияларни янги имкониятлар яратишда бебаҳо ресурс билан таъминлайди", - дейди Mobile Networks Products Nokia бўлими раҳбари Фрэнк Веерич.\n5G тармоқлари реал вақт режимида сониясига 10 Гб'дан юқори тезликда ахборот алмашиш имконини беради - бу 4G тармоқларидан 30 карра тезроқ дегани. Халқаро электр алоқа иттифоқи янги стандартни 2020 йилга бориб тадбиқ қилишни режалаштирмоқда.\nIntel Nokia 5G қўшма лаборатория\nIntel процессорларида сезиларли камчилик топилди: ким жабрланиши мумкин ва нима қилиш керак?


БУ ҲАҚДА ПАРЛАМЕНТ ПАЛАТАЛАРИНИНГ ҚЎШМА МАЖЛИСИДА АЙТИЛГАН ЭДИ - Ўзбекистон овози газетаси\nПрезидент Ислом Каримовнинг 2015 йил 23 январда парламент палаталарининг қўшма мажлисидаги маърузасидан келиб чиқадиган вазифалар ижроси тўғрисида газетамизнинг 24 сентябрь сонида «Қабул қилинаётган қонунлар тараққиётга, ижтимоий-сиёсий, иқтисодий, суд-ҳуқуқ ислоҳотларининг боришига қандай таъсир кўрсатмоқда?», 8 октябрь сонида «Қонунчилик палатаси ва маҳаллий Кенгашлар ҳамкорлигини янада кучайтириш тарғибот ишларини изчил олиб бориш, электорат манфаатларини ҳимоя қилишда долзарб аҳамиятга эга» номли таҳлилий мақолалар эълон қилинди.\nУшбу мавзуда навбатдаги мақолани эътиборингизга ҳавола этмоқдамиз.\nҚОНУН ИЖОДКОРЛИГИ ЖАРАЁНИ\nМамлакатимизда парламентаризм институти такомиллашиб, унинг давлат ва жамият ҳаётидаги ўрни ва роли тобора кучайиб бормоқда. Парламент фаолиятининг такомиллашиши қонунлар сифати ошиши, уларнинг ижроси изчил назорат қилиниши, фуқароларнинг устувор ҳуқуқлари таъминланиши, давлат ҳокимияти органлари ўртасида ўзаро тийиб туриш тамойили мустаҳкамланишига хизмат қилади.\nЎзбекистон Республикаси Президенти ҳузуридаги Амалдаги қонун ҳужжатлари мониторинги институти бош илмий ходими Улуғбек Ҳусаинов билан суҳбатимиз қонун ижодкорлиги жараёнини янада такомиллаштириш, ҳуқуқни қўллаш амалиётини кучайтириш, қонунлар лойиҳаларини фуқаролик жамияти институтларининг турли бўғинларида кенг ва амалий муҳокамадан ўтказиш масалалари ҳақида бўлди.\n— Маълумки, Президентимиз жорий йил январь ойида бўлиб ўтган Олий Мажлис Қонунчилик палатаси ва Сенатининг қўшма мажлисидаги маърузасида парламент палаталари олдида турган устувор вазифаларга тўхталди. Уларни ҳаётга татбиқ этиш бўйича Қонунчилик палатасининг 2015 йилга ва кейинги йилларга мўлжалланган ташкилий-ҳуқуқий тадбирлари, қонун ижодкорлиги ва назорат-таҳлил ишлари дастури қабул қилинди. Мазкур дастур асосида амалга оширилаётган ишлар ҳақида маълумот берсангиз.\n— Ушбу дастур асосида Қонунчилик палатасида кенг кўламли ишлар олиб борилмоқда. Жумладан, мазкур дастурда 41 ташкилий-ҳуқуқий тадбирлар, 46 қонун ҳужжатларини қабул қилиш ва 20 назорат-таҳлил ишларини ўтказиш назарда тутилган.\nШу билан бирга, Олий Мажлис Қонунчилик палатаси қўмиталари томонидан қонун ижодкорлиги ва назорат-таҳлил фаолиятини тизимли тарзда ташкил қилишда ўзаро ҳамкорликни таъминлаш мақсадида Вазирлар Маҳкамаси, вазирлик ва идоралар, жамоат бирлашмалари мутасаддилари билан учрашувлар ўтказилди.\nҚонун ҳужжатларини инвентаризациядан ўтказиш ва ҳар томонлама таҳлил қилиш мақсадида қўмиталар ҳузурида тегишли вазирликлар, идоралар ва бошқа ташкилотлар мутахассисларидан иборат ишчи гуруҳи ташкил этилди.\nДепутатларнинг асосий фаолиятидан бири — бу сайловчилар билан учрашувлар ўтказиш, жойлардаги муаммолардан хабардор бўлиш ва уларни бартараф этиш бўйича тегишли таклиф ва тавсияларни ишлаб чиқишдан иборат.\nШу боис Қонунчилик палатаси депутатининг сайлов округидаги фаолиятининг ташкилий-ҳуқуқий асосларини такомиллаштириш юзасидан таклифлар ишлаб чиқиш бўйича Комиссия тузилди. Комиссия томонидан сиёсий партиялар фракциялари билан ҳамкорликда Қонунчилик палатаси депутатларининг биринчи ва иккинчи чақириқдаги фаолияти, хорижий мамлакатлардаги тажриба таҳлил қилиниб, депутатлар учун сайлов округида ишлаш бўйича ҳаракат Дастурини ўз ичига олган махсус қўлланма тайёрланди.\nШунингдек, «Қонунчилик палатаси депутатларининг сайлов округидаги фаолиятини самарали ташкил этишнинг долзарб вазифалари» мавзусида семинар ўтказилиб, депутатлар, мутахассислар ҳамда фуқаролик жамияти институтларининг фикр-мулоҳаза ва таклифлари олинди.\nАйни пайтда қонун ижодкорлиги фаолиятини такомиллаштириш, ушбу соҳада халқаро тажриба ва миллий амалиётни қиёсий таҳлил қилиш, қонун ҳужжатларининг рўёбга чиқарилишини, ҳуқуқни қўллаш амалиётини янада ривожлантиришга қаратилган процессуал механизмларни кучайтириш борасида қатор амалий ишлар қилинмоқда. Мазкур йўналишларда тавсиялар ишлаб чиқиш мақсадида туркум халқаро ва республика илмий-амалий конференциялар ҳамда давра суҳбатлари тизимли равишда ташкил этилмоқда.\n— Маърузада қабул қилинаётган қонунлар, уларга киритилаётган ўзгартиш ва қўшимчалар айрим ҳолатларда етарли даражада ишламаётганлиги, уларни ҳаётга татбиқ этадиган қонуности ҳужжатлари ишлаб чиқилмаётганига ҳам алоҳида эътибор қаратилган эди. Ушбу муаммоларнинг бартараф этилиши бўйича қандай ишлар қилиняпти?\n— Биринчи навбатда, қонун ҳужжатлари қўмиталар томонидан ўз фаолиятига тааллуқлилигига қараб инвентаризациядан ўтказилди. Масалан, 2015 йилнинг биринчи ярмида қўмиталар томонидан 194 қонун инвентаризация қилинди. Улардан 114 қонун 2000 йилгача, 80 қонун 2001-2004 йиллар давомида қабул қилинган.\nШунингдек, қонунларга киритилаётган меъёрларнинг тўғридан-тўғри қўлланилиши, уларда ҳавола нормаларнинг камайтирилиши, аниқ ижро механизмлари назарда тутилишига жиддий аҳамият берилмоқда.\nМисол учун, амалдаги «Маҳаллий давлат ҳокимияти тўғрисида»ги қонун янги 251-модда билан тўлдирилиб, унда халқ депутатлари вилоят, туман ва шаҳар Кенгашлари томонидан ҳокимларнинг вилоят, туман, шаҳар ижтимоий-иқтисодий ривожланишининг энг муҳим ва долзарб масалалари юзасидан ҳисоботини эшитишнинг аниқ механизмлари ўз аксини топди.\nҚонунлар самарали ишлашининг яна бир муҳим омили аҳолининг улардан хабардорлигини ошириш ҳисобланади. Шу боис Олий Мажлис Қонунчилик палатаси томонидан ҳуқуқий ахборотнинг тарқатилиши, ижрочиларга, аҳолига ўз вақтида етиб бориши масаласида хорижий мамлакатлар ва миллий тажрибани таҳлил қилиш бўйича ишчи гуруҳ тузилди. Бу борада олиб борилган таҳлиллар натижасига кўра, амалдаги қонун ҳужжатларига тегишли ўзгартиш ва қўшимчалар киритиш бўйича таклиф ва тавсиялар ишлаб чиқилмоқда.\n— Айтингчи, қонун лойиҳаларини давлат бошқаруви, фуқаролик жамияти институтларининг турли бўғинларида кенг ва амалий муҳокамадан ўтказиш нима беради?\n— Бу қонунларнинг ҳар томонлама сифатли тайёрланиши, пишиқ ва пухта бўлиши, жамият турли қатламларининг манфаатлари ҳисобга олиниши, кейинчалик самарали ижро этилишида муҳим аҳамият касб этади.\nШунинг учун бугунги кунда Олий Мажлис Қонунчилик палатаси қўмиталари ҳузурида давлат ҳокимияти ва бошқаруви органлари, фуқаролик жамияти институтлари, назариётчи олимлардан иборат экспертлар гуруҳлари фаолият юритмоқда. Уларнинг таркибига эътибор қаратсак, тадбиркорлик субъектлари вакиллари 10 фоизни, нодавлат ва нотижорат ташкилотлари ходимлари 23 фоизни, давлат ҳокимияти ва бошқаруви органлари вакиллари 30 фоизни, олимлар 37 фоизни ташкил этади. Яъни ҳар бир қўмита қонун лойиҳаларини ишлаб чиқишда унинг кенг муҳокама қилинишига алоҳида аҳамият бермоқда. Масалан, 2015 йилнинг биринчи ярмида қўмиталар ҳузуридаги ишчи гуруҳлар томонидан давлат ҳокимияти ва бошқаруви органлари, фуқаролик жамияти институтлари вакиллари, олимлар, мутахассислар иштирокида 202 қонун лойиҳасининг муҳокамаси ўтказилди.\nШу билан бирга, Олий Мажлис Қонунчилик палатаси қўмиталари қонунларнинг жойлардаги ижросини ўрганиш бўйича назорат-таҳлил ишларини олиб бормоқда. Уларнинг натижалари давлат ҳокимияти ва бошқаруви органлари раҳбарлари, мутахассислар ва олимлар иштирокида умумлаштирилмоқда, таҳлил қилинмоқда. Ушбу таҳлиллар натижасида қўмитанинг тегишли қарори қабул қилиниб, муайян қонунчиликни, ҳуқуқни қўллаш амалиётини янада такомиллаштириш бўйича аниқ таклифлар ишлаб чиқилмоқда.\nМасалан, Фан, таълим, маданият ва спорт масалалари қўмитаси томонидан «Жисмоний тарбия ва спорт тўғрисида»ги қонуннинг ижроси ўрганилиб, аниқланган камчиликларни бартараф этиш бўйича «Ўзбекистон Республикаси «Жисмоний тарбия ва спорт тўғрисида»ги қонунига ўзгартиш ва қўшимчалар киритиш тўғрисида»ги қонун лойиҳаси (янги таҳрирда) тайёрланди.\n— Қонун лойиҳаларини хорижий ҳуқуқий амалиёт билан ҳар томонлама қиёсий таҳлил этиш асосида муҳокама қилиш, бу жараённи сифат жиҳатдан янада юқори босқичга кўтариш, шунингдек, парламент назорати таъсирчанлигини оширишга қаратилган тадбирлар ҳақида ҳам тўхталсангиз.\n— Аввало, бу борада амалий таклифлар ишлаб чиқиш мақсадида халқаро, республика миқёсида илмий-амалий конференциялар ва давра суҳбатлари ўтказиш бўйича махсус режа тасдиқланган. Унга кўра, 2015 йилнинг биринчи ярмида 54 давра суҳбати, 13 конференция, жумладан, 1 халқаро конференция, 39 семинар ташкил қилинди. Хусусан, «Парламент назоратини амалга оширишнинг ташкилий-ҳуқуқий механизмларини такомиллаштиришнинг долзарб масалалари: Ўзбекистон ва хорижий мамлакатлар тажрибаси» мавзусидаги халқаро конференцияда Германия, Жанубий Корея, Япония, Норвегия, Эстония ва бошқа бир қатор хорижий мамлакатлардан ташриф буюрган олимлар, экспертлар билан фикр алмашилди, ушбу мамлакатларда парламент назоратини амалга оширишнинг ташкилий-ҳуқуқий механизмлари ўрганилди. Шу асосда мамлакатимизда парламент назоратини амалга оширишнинг ташкилий-ҳуқуқий механизмларини такомиллаштириш бўйича тегишли таклиф ва тавсиялар ишлаб чиқилди.


Бухорода Маҳмудхўжа Беҳбудий ҳақидаги бадиий фильмнинг суратга олиш ишлари якунданмоқда - Darakchi\nМАДАНИЯТ 09.07.2020, 11:21\n"Ўзбеккино" Миллий агентлиги Бухорода буюк тарихий шахс, ўзбек драматургиясининг асосчиси Маҳмудхўжа Беҳбудий ҳақидаги тарихий драмани суратга олиш ишларини бошлашга муваффақ бўлган эди. Ҳозирда эса фильмни суратга олиш ишлари якунланмоқда.\nБеҳбудий жадидчиликнинг атоқли вакили, маърифатпарвар ва миллий театр санъатининг асосчиларидан бири бўлган. Унинг фаолияти ўз даврида ўлкамизда маданият, фан ва таълимнинг ривожланишига замин ярата олди.\nФильм ўша даврнинг ҳақиқий воқеаларига асосланган бўлиб, ХIХ аср охиридан ХХ асрнинг 20-йилларигача бўлган даврни ўз ичига олади. Фильмнинг бадиий моҳияти катта эпизодли хотиралардан иборат бўлиб, улар орқали Маҳмудхўжа Беҳбудийнинг бутун ҳаёт йўлига чуқур назар солиш мумкин. Фильм ҳақиқий тарихий воқеаларга тўла бўлиб, унда Қўқон мухториятининг мағлубияти, қочқинлар ва ҳарбий тўқнашувлар ҳақида ҳикоя қилинади.\nБухорода Беҳбудийнинг қамоқдаги сўнгги кунлари, зиндондаги эпизодлари суратга олинади. Бундан ташқари, фильмнинг суратга олиш ишлари Тошкент, Самарқанд ва юртимизнинг бошқа шаҳарларида ҳам бўлиб ўтди.\nСценарий муаллифлари Бақо Содиқов ва Улуғбек Содиқов. Постановкачи режиссер - Бақо Содиқов.\n"Ушбу фильм "Ўзбеккино" Миллий агентлигининг махсус буюртмаси асосида маърифатга йўғрилган Ислом асослари ва унинг асл моҳиятини бутун дунёга кўрсатиб берган жадидчилар ва хусусан, Маҳмудхўжа Беҳбудийнинг фидокорона хатти-ҳаракатларига эҳтиром сифатида суратга олинмоқда. Бундай даҳолар инсонпарвар миллатимизнинг асл инъикоси ва уларнинг ёрқин хотирасини тиклаш биз учун фарздир! Фильмда акс этган Беҳбудийнинг кўплаб монологлари бугунги кунда ҳам ўз аҳамиятини йўқотмаган”, – дейди фильм сценарийси ҳаммуаллифи Улуғбек Содиқов.\nБу йил 145 йиллиги кенг нишонланиши кутилаётган таниқли олим ва публицист Маҳмудхўжа Беҳбудий ҳақидаги мазкур тарихий драма томошабинлар учун ажойиб совға бўлади ва айниқса, ёшларга маънавий озуқа бера олади.\n“Аёл мадҳияси” кўргазмасининг очилиш маросими бўлиб ўтди


Талабалар билан эркин мулоқот\nЎзбекистон Республикаси Олий таълим тизимини янада ривожлантириш, истиқболли кадрлар тайёрлаш, салоҳиятли ёшлар аудиториясини кенгайтириш бош мақсадимизга айланиб бормоқда.\nЎзбекистон Республикаси Президенти Шавкат Мирзиёевнинг “Ўзбекистон Республикаси Олий таълим тизимини 2030 йилгача ривожлантириш концепциясини тасдиқлаш тўғрисида”ги фармони имзоланди ва оммавий ахборот воситаларида эълон қилинди.\nЎзбекистон давлат санъат ва маданият институти ректори, профессор Иброҳим Юлдашев бугун олий таълим муассасасининг Ахборот ресурс марказида “Халқ ижодиёти” факультети “Маданият ва санъат муассасаларини ташкил этиш ва бошқариш” таълим йўналиши 1-курс талабалари билан эркин мулоқот олиб борди.\nСуҳбат бошланишида талабаларга бир финжомдан қаҳва улашилди, мазкур тамойил ёшларни эркин ва очиқ мулоқот олиб боришлари учун кенг шароит яратди.\nРектор талабаларга муҳтарам юртбошимиз илгари сурган олий таълим муассасалари профессор-ўқитувчилари, илмий изланувчилари, докторантлари, магистрант ва бакалавриат талабаларининг юқори импакт-факторга эга нуфузли халқаро илмий журналларда мақолалар чоп этиши, мақолаларга иқтибослик кўрсаткичлари ошиши, шунингдек, республика илмий журналларни халқаро илмий-техник маълумотлар базасига босқичма-босқич киритилишини таъминлаш юзасидан маъруза ўтиб берди.\nЎзбекистон давлат санъат ва маданият институтида “ЎзМУ хабарлари” номли илмий-публицистик журнал чоп этилади. Ҳозирда институт жамоаси республика илмий журналларни халқаро илмий-техник маълумотлар базасига босқичма-босқич киритилишини таъминлаш борасида инглиз тилида “Culture and Arts of Central Asia” номли илмий-электрон платформа яратишди. Республикамиздаги 41 та олий таълим муассасаси ичидан Ўзбекистон давлат санъат ва маданият институти ҳам ўрин олди. Эндиликда санъат ва маданият соҳаларида фаолият олиб бораётган профессор-ўқитувчилар ва таҳсил олаётган барча талабалар илмий салоҳиятларини оширган ҳолда, мазкур электрон база орқали ўз мақолаларини чоп этишлари тезкор ва сифатли тарзда йўлга қўйилади. Олимлардан хориж тилларини мукаммал билишлари, ахборот технологияларидан оқилона фойдалана олишлари талаб этилади.\nРектор талабаларнинг ўқиш даврини илк онлариданоқ илмий изланишларини, ижодий жиҳатдан фаол бўлишларини алоҳида таъкидлаб ўтди. Мазкур ҳаракатлар муҳтарам юртбошимиз илгари сураётган муҳим ислоҳотларга муносиб ҳисса тарзида қўшилажак.\nБугунги хостлар .... 987\nБарча хостлар ..... 1127950


Диктатура тамғаси « Ўзбекистон Халқ Ҳаракати\n(“Сариқ дафъатанлик” мақоласига изоҳ)\n“Эркинюрт” интернет саҳифасидан: Биз Эрк партияси лидери Муҳаммад Солиҳдан Центразия сайтида аноним муаллиф (А.Г) – Айдин Гударзи номидан босилган “Заметки публициста о желтой неожиданности в политической осени в Узбекистане” (03.12.2003, http://www.centrasia.ru/ ) мақоласига жавоб беришни таклиф қилдик, жаноб Солиҳ бунга жавобан шу мақоалсини йўллади.\nМақоланинг исмсиз шахс тарафидан ёзилишига қарамасдан уни изохлашга қарор қилдим. Бу мақолани Миллий Хавфсизлик Хизматидаги ёш ходим ёздими ёки Ташқи Ишлар вазирлигидан кўнгилли “аналитик”ларми – аҳамияти йўқ.Аҳамиятли тарафи мазкур мақола у ёки бу шаклда расмий мақомларнинг – фақат 16 феврал портлашларига эмас, балки бошқа воқеларга ҳам – қарашларини ифодалайди. Мақола муаллифи портлашларнинг “сабаб”ларини “таҳлил” қилар экан Ўзбекистон ҳукуматининг ички ва ташқи сиёсатидаги “муваффақиялари”ни ҳам эринламай санаб ўтади. Яьни, биз мақолада аноним автор ниқоби остида Ўзбекистон ҳукумати сиёсатининг муайян шиорлари билан юзма-юз келамиз.\nГарчанд, бу мақола сиёсий махбус Зайниддин Асқаровнинг 26.11.2000 да Тоштурмадан берган сенсацион баёнотига жавоб сифатида ёзилганлиги шундоқ кўриниб турибди. Маьлумки, бу баёнотда Асқаров 16 феврал портлашларига Ўзбек Миллий Хавфсизлик Хизматининг қўли борлиги ҳақида фактлар келтирганди. Бу айблов шу қадар кучли эдики, аноним муалифнинг бу хом материали билан ундан қутилишга умид қилиш кулгили эди. Айни пайтда махфий хизматчиларда шу хом “аргумент”дан бошқа қалқон ҳам йўқ эди. Асқаровнинг баёноти кутилмаганда янгради, унга мантиқли жавоб беришга улгура олмадилар, ҳимоя усуллари йўл йўлакай ўйлаб топилди. Бу вазифа юкланган подполковник Равшан Абдуллахонов ўз ишини эплаёлмади, мантиқсиз баёнотлари ва бузуқ ўзбекчаси билан вазиятни янада таранглаштирди. Подполковник радиога чайналиб-чайналиб Асқаровнинг “руҳий касал” эканлигини “тушунтирди” ва унинг Ички Ишлар Вазирлиги ва МХХ га қўйган айбларга эьтибор бермаслик лозимлигини айтди. Аммо маҳбуснинг “касаллиги” икки юзи ҳам чархланган қилич эди, бу иддао ИИБ, МХХ ва Суд ва Прокуратурани ҳам яралаши мумкин эди. Чунки Асқаров “касал” бўлса, унинг Судда “халқ душманларига” (жумладан, каминага) қарши берган эьтирофларини хақиқий ҳисоблаш мумкин бўлмасди.\nРавшан Абдуллахонов бу хатосини тузатаман деб иккинчи хатога йўл қуйди. У маҳбус Асқаровга Солиҳ ва Йулдошев таҳдид қилдилар ва Асқаров бундан қўрққанидан уларни ҳимоя қилди, деди. Бу баёнот биринчисидан ҳам ножиддийроқ эди.\nБу муваффақиятсизликларни ёпиш учун МХХ сўнгги қартасини ўйинга киритди: Ўзбекистон Исломий Ҳаракати аьзоси Зубайр билан Муҳаммад Солиҳнинг хаёлий “суҳбат”ининг аудио қайдини “Озодлик” ва БиБи Си радиоларига “тақдим” этди. Бу аудио қайдда “Солиҳ”нинг овози деярли эшитилмайди, балки қўпол монтаж қилингани учундир.\nАммо интернетда босилган версиясида, М. Солиҳнинг Зубайр билан саломлашиш тарзи (“Ва алайкум ассалом ва рохматуллоҳи ва баракатуҳу”) МХХ нинг ўйинини тўла фош қилади. Чунки бундай узоқ саломлашиш менинг одатим эмас. Камина ҳеч қачон ҳеч ким билан будай саломлашмаганман.\nПодполковник Абдуллахонов “М. Солиҳ Қандаҳорга борган, БиБиСи ходими Ҳамид Исмоил нега бордингиз, деб сўраганда, Солиҳ жавоб беролмаган” дея очиқча ёлғон гапиргани бу ишни тамоман қуюшқондан чиқарди. Камина Қандҳорни фақат хариталардагина кўрган. Бу хусусда Абдулҳамид Исмоилдан “сизга шундай бир интервью бердимми?, деб сўрадим, у бундай материал таёрламаганини эьтироф этди.\nБир сўз билан айтганда Зайниддин Асқаровнинг баёноти Ўзбек ҳукуматининг бошига йилдирим каби тушди. У сувдан қуруқ чиқиш учун сохта лоқайдлик билан ўз шармандалгини кўрмасликка олди. “Заметки публициста о желтой неожиданности..” мақоласининг исмсиз муаллифи ҳам бу сохта лоқайдликни намойиш қилиш вазифаси билан майдонга чиққанга ўхшайди. Ҳар ҳолда, Ўзбекистон МХХсига оид www.stability.uz сайтидаги баландпарвоз калтабинлик бу исмсиз шахснинг матнида кўринмайди. Исмсиз муаллифнинг тарафкашлиги ҳам ўша сайтдагидек очиқчасига ахлоқсиз эмасдай гўё. Тарафкашлик киноянинг юмшоқ матоҳига бурканган. Масалан, Асқаровнинг устидан кулар экан, муаллиф шундай ёзади: “амнистия Асқаровнинг қамоқ камерасида кўрган энг ширин тушларида ҳам кўринмаяжакдир”.\nМуаллифнинг Асқаровга ғазаби шу сатрларда ҳам “маданийча” бўртиб туради: “Нега МХХ ва ИИБ нинг буюк сирларини билган бу Асқаров бугунгача турмада “соғлиги ёмонлашиб” дафьатан ўлиб қолмади?\nЧунки у буюк сир ташувчиси сифатида таҳликли эмас ва ҳеч кимни қизиқтирмасди. 1999 йилдаги қонли воқеалар қатнашчилари ва илҳомлантирувчиларининг алоқалари ҳақидаги фактлар фонида Асқаров бугун ҳам ҳеч кини қизиқтирмайди”.\nҲамма гап шундаки, Асқаров уша “буюк сирни” билар эди. Асқаров муаллиф айтганидек, чиндан ҳам “таҳликали” эмасди. Чунки у 4 йил турма ҳаётида МХХ ва ИИБнинг бутун “имтиҳонлари”дан ўтганди. Асқаров МХХ ва ИИБ топшириғи билан судда берган сохта эьтирофларини маҳаллий ва хорижий таҳлилчилар ҳузурида бир неча марта нуқсонсиз такрорлаб, ҳокимиятга ўз садоқатини исботлаганди. Бу ўйин давомида Асқаров ҳукуматнинг мухолифатга қарши асосий айбловчиси мақомига юксалди десак ҳам муболаға бўлмайди. Уни кийинтириб, ювиб тараб энг муҳим “халқаро учрашув”ларга чиқариб турдилар.\nАсқаровнинг Америка, Англия ва Олмония махфий хизматлари ходимларига ўзбек мухолифат лидерларига (каминага}қарши сохта гувоҳлик бергани бугун сир эмас.\nАсқаровнинг МХХ томонидан 2003 йил 26 ноябр кунига тайёрланган матбуот конференцияси ҳам “оператив тадбир”ларнинг нвбатдагиси эди. Асқаров бу сафар ҳам 1999 йил маҳкамада Муҳаммад Солиҳ ва бошқаларга қарши билдирган “эьтироф”ларини такрорлаши керак эди. Бунга зарурат борми эди?\nБор эди. Интернетда 1999 йилдаги портлашларга Ўзбек махфий хизматининг алоқаси борлиги ҳақда хабарлар пайдо бўлганди ва бунга зудлик билан жавоб бериш керак эди. Жавобни синовдан ўтган “гувоҳ” Асқаровдан бошқаси беролмасди, у каминага ва Йўлдошевга қарши берган кўрсатмаларини такрорласа кифоя эди, услуб аввалдан ишланганди. Асқаров матбуот конференциясининг биринчи ярмида МХХнинг сценарийсидан чиқмади, аммо суҳбатнинг иккинчи ярмида кутилмаганда 16 февраль портлашлари ҳақида хақиқатни айтишга жазм қилди. Балки бу жасоратга унинг иймони ундади ва ўз дўстларини қатл қилган ҳукуматга лойиқ бир жавоб беришга қарор қилди. МХХ ва ИИБ ертулаларида бир кун ҳам ўтирмаган одам Асқаровнинг руҳий ҳолатини тушуниши маҳол, бундай одамларнинг Асқаровни танқид қилиши ҳам осон.\nБалки шу боис, баьзи инсонлрга Асқаровнинг дафьатан берган бу баёноти мантиқсиз ва ғалати кўринган бўлиши мумкин. Нима булганда ҳам, “МХХ тарафидан информация сиздириш учун махсус тайёрланган” қабилидиги комло теориялар асоссиз туюлади менга.\nИсмсиз муаллиф А.Г. чет эл матбуотида босилган камина ва Каримов режими орасидаги ғавғо ҳақдаги материаллар мавзусига тегинар экан, ҳақлидир: уч жилдга яқин материал мавжуд, аммо МХХ ходимлари ўз мундири шарафини ҳимоя қилиш учун бу мақолалардан бирортасидан ҳам менга қарши иқтибос келтиролмайди. Шу боис бу материаллар МХХ тарафидан тез тез мусодара қилининиб туради. Масалан, менинг укам Муҳаммад Бегжоннинг уйидан америкалик олим Руф Диблернинг камина ҳақдаги китоби чиққани учун 15 йил қамоққа ҳукм қилинди.\nФақат бизники каби ёпиқ жамиятлардагина махфий хизматлар ўз дезинформацияси муваффақиятига ишонишлари мумкин. Зотан, ўзбек махфий хизматининг1999 йил портлашларига алоқаси борлиги ҳақда биринчи марта гапирилаётгани йўқ. Бу мавзуда миш-миш чет элларда кўпдан бери давом этаяпти.\nАсқаровнинг жамоатчилик диққатини чекканига сабаб бу фактни юрт ичкарисида айтди. Ундан ҳам муҳими, Асқаров бу баёнотига қадар 1999 йил “жиноятини содир қилганлар”га қарши ягона гувоҳ эди.\nҚолган “гувоҳ”лар зудлик билан отиб ташланганди. Нега?\nЧунки улар ҳақиқатни билишарди, қулай пайт келса, буни ифшо қилиши хавфи бор эди. Уларни отиб ташлаб, МХХ бу хавф ҳудудини торайтирган бўлди.\nИсмисиз муаллиф А.Г. ўз саволига ўзи шундай жавоб беради:\n“Нега Асқаров отишга ҳукм қилинмади? Жавоб: чунки Асқаров ҳарбий ҳаракатларда бевосита қатнашмади”.\nХўш, отиб ташланган Баҳром Абдуллаев ҳарбий ҳаракатларда қатнашдими?\nБаҳром Абдуллаевни портлашлардан 3 ой олдин МХХ ертўласига ташладилар. Бу одам чивин ҳам рухсатсиз учиб чиқмайдиган бир ертўлада ўтирган ҳолда, қандай қилиб портлашларнинг ташклиотчиси бўлиши мумкин?\nАммо исмсиз А.Г.ни бошқа нарсалар қизиқтиради. У шундай хитоб қилади: “Асқаров тайёрланаётган портлашлар ҳақида ҳукуматга информация берган Баҳром Абдуллаевни хоин деб ҳисолйдими йўқми?\nАсқаров уни ўз ишонувчалигининг қурбони деб ҳисоблайди. Асқаровнинг интервюда айтишича, Б. Абдуллаев таёрланаётган қонли акцияни тўхтатиш учун бу ҳақда МХХ ва ИИБ га информация берган, аммо МХХ ва ИИБ фожиани тўхтатиш ўрнига, унга кенгроқ йўл очиб берган. Портлашдан сўнг эса бу қонли воқеанинг асл сабабчиси ҳукумат эканлигини билган Б. Абдуллаев кабиларни дарҳол отиб ташлаган.\nПортлашлар ҳукуматга нима учун керак эди?\n1.Каримов режимининг тоталитар бошқарув услубини Ғарб давлатлари наздида машру (легитим) қилиш учун.\n2.Демократик мухолифатни экстремизмда айблаб, уни изоляция қилиш, сиёсий майдонга чиқармаслик учун. 3.Портлшларни баҳонасида катта репрессия бошлаш ва бу ҳамла билан ўзга фикрлилик ва ҳар қандай мухолиф қарашни янчиб ташлаш учун.\nҲукумат стартегиясининг бу учта моддаси ҳам эндиликда амлага ошди деса бўлади.\nИсмсиз муаллиф А.Г. режим жиноятларини хаспўшлаш учун чет эл жамоъат арбобларининг сиёсий истиқрор ва хавфсизликнинг аҳамияти ҳақидаги гапларини мисол қилиб келтиради. Афсуски, бу икки масалада нафақат режим маддоҳлари балки узини мухолифат деб танитган бази принципсиз шахслар ҳам бу хусусдаги режимникидан ҳеч фарқ қилмайдиган демагогиясини такрорлашдан уялмайдилар.\nБу нуқтада Бенжамин Франклиннинг шу сўзларини келтиришдан ўзимни тияолмадим, узр: “Истиқрор учун ўз озодлигининг бир қисмидан воз кечишга рози бўлган халқ на истиқрор ва на-да озодликка лойиқдир”…\nЯқинда америкалик дўстим, ҳурматли олима аёлдан бир мактуб олдим. У Тошкентга борганини ва у ердан олган таассуротларини ёзибди. Унинг мактубда ишлатган бир сўзи ёдимга муҳрланди:\nУМИДСИЗЛИК. Олима аёл менинг ватандошларим чеҳраларида ўқиган ифода шу эди.\nДиктатуранинг тамғаси – умидсизлик.\n(Mақола русча ёзилган ва ўзбекчаси қисқартилган)\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (294-299-саҳифалар.)


ТАНСИҚ ГЎШТ ТАНҚИС БЎЛМАЙДИ\nФаолият 15 September 2017 10:57 275\nСирдарёлик ёш тадбиркор Элдор Шерқўзиев хайрли ишга қўл урди: вилоятда қуёнчиликка ихтисослашган илк фермер хўжалигига асос солди. Фермер хўжалик номи – “Сирдарё момиқ қуёнлари”.\nХайрли иш мутасаддилар томонидан қандай қўллаб-қувватланганини таъкидламасак бўлмас. Яъни, фермерга “Оқ олтин” СИУ ҳудудидаги қаровсиз ётган чорвачилик биноси берилди. Фермер уни қайта реконструкция қилиб, қуён боқишга мўлжалланган фермага айлантирди. Банк ҳам ортиқча муаммоларсиз 350 миллион сўм миқдорида кредит ажратди. Шунингдек, зарур озуқа етиштириш учун 15 гектар экин майдони ҳам муаммосиз ҳал этилди. Бу ишлар поёнига етгани ҳамоно Италиядан 110 бош наслдор жониворлар келтирилди.\nАйни кунларда италиялик мутахассислар ҳам Сирдарёда. Улар қуёнларни кўпайтириш, парваришлаш бўйича қимматли маслаҳат ва тавсиялар бермоқда. Наслдор қуёнлар қисқа фурсатда кўпайиб, вазни қадоқ босишини улар яхши билишади-да. Етиштирилган парҳез гўшт, тери ҳамда момиқ, насиб қилса, ички бозордан ташқари экспортга ҳам йўналтирилади. Истиқболда фермер хўжалиги фаолиятини янада кенгайтириб, уни наслчилик марказига айлантириш режаси ҳам бор. Демак, яқин келажакда тансиқ гўшт танқис бўлмайди.


Соғайганлар кўрсаткичи бўйича рекорд янгиланди - xabar.uz\n31.07.2020 23:25 0 3103\nБугун мамлакатимиз ҳудудларида коронавирус инфекциясидан даволанаётган беморлардан 784 нафари соғайди. Бу ҳақда ССВ матбуот хизмати хабар бермоқда.\nЖумладан, беморларнинг 467 нафари Тошкент шаҳрида, 184 нафари Тошкент вилоятида, 41 нафари Андижон вилоятида, 32 нафари Қашқадарё вилоятида, 22 нафари Хоразм вилоятида, 21 нафари Сирдарё вилоятида, 13 нафари Наманган вилоятида, 4 нафари Фарғона вилоятида касалликдан фориғ бўлди.\nЭслатиб ўтамиз, соғайганлар кўрсаткичи бўйича сўнгги рекорд натижа кеча, 30 июль куни қайд этилган бўлиб, ўшанда мамлакатимизнинг турли ҳудудларида 743 нафар бемор тузалганди.\nШундай қилиб, юртимизда 14 464 нафар коронавирус инфекциясига чалинган фуқаролар тузалиб, соғайиш кўрсаткичи 60 фоизни ташкил қилмоқда.\nКоронавирус 27/07, 23:56


Россияда коронавирус қурбонлари сони бўйича янги рекорд ўрнатилди - 06.10.2021, Sputnik Ўзбекистон\nРоссияда коронавирус қурбонлари сони бўйича янги рекорд ўрнатилди\nРоссияда пандемия бошлангандан буён энг юқори ўлим кўрсатгичи қайд этилди. 06.10.2021, Sputnik Ўзбекистон\nТОШКЕНТ, 6 окт – Sputnik. Россияда кеча коронавирусдан 929 киши вафот этди. Бу пандемия бошлангандан буён энг юқори кўрсатгич. Бу ҳақда коронавирус тарқалишига қарши курашиш тезкор штаби хабар қилди.Хусусан, Москвада 71, Санкт-Петербургда 55, Свердлов вилоятида 46 киши вафот этган.Ўтган кун давомида Россияда 25 133 киши коронавирус аниқланган. Жами касалланганлар сони 7,6 миллиондан ошиб кетган. Шулардан 6,7 милллиондан зиёди (+19 841) тузалиб кетган.Қайд этиш жоизки, бир неча кундан буён Россияда коронавирус билан касалланиш ҳолатлари ортиб бормоқда. Мамлакатнинг айрим ҳудудлари эпидемиологик вазиятдан келиб чиқққан ҳолда карантин чораларини қайта жорий этмоқда.\ncovid-19 умумжаҳон пандемияси, карантин, россия\n14:00 06.10.2021 (янгиланди: 14:32 06.10.2021)\n© Sputnik / Илья ПиталевМедицинские работники перевозят тело умершего\nРоссияда пандемия бошлангандан буён энг юқори ўлим кўрсатгичи қайд этилди.\nТОШКЕНТ, 6 окт – Sputnik. Россияда кеча коронавирусдан 929 киши вафот этди. Бу пандемия бошлангандан буён энг юқори кўрсатгич. Бу ҳақда коронавирус тарқалишига қарши курашиш тезкор штаби хабар қилди.\n“Ўтган суткада 929 та ўлим тасдиқланди... Россияда коронавирусдан ўлганлар 212 625 кишини ташкил этмоқда”, - дейилган хабарда.\nХусусан, Москвада 71, Санкт-Петербургда 55, Свердлов вилоятида 46 киши вафот этган.\nЎтган кун давомида Россияда 25 133 киши коронавирус аниқланган. Жами касалланганлар сони 7,6 миллиондан ошиб кетган. Шулардан 6,7 милллиондан зиёди (+19 841) тузалиб кетган.\nҚайд этиш жоизки, бир неча кундан буён Россияда коронавирус билан касалланиш ҳолатлари ортиб бормоқда. Мамлакатнинг айрим ҳудудлари эпидемиологик вазиятдан келиб чиқққан ҳолда карантин чораларини қайта жорий этмоқда.


Ўзбекистонда коронавирус: 2 октябрь асосий хабарлари\nСутка давомида 356 кишида коронавирус аниқланди, Ўзбекистонда коронавирус инфекцияси қайд этилганлар сони 57 646 нафарни ташкил қилмоқда.\nТОШКЕНТ, 2 окт — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 356 кишида коронавирус аниқланди, Ўзбекистонда коронавирус инфекцияси қайд этилганлар сони 57 646 нафарни ташкил қилмоқда.\nБугуннинг ўзида 383 нафар бемор тузалди. Республика бўйлаб жами соғайганлар сони 54 338 нафарга етди. Соғайиш кўрсаткичи 94 фоиз.\nАйни пайтда 2 834 нафар беморга белгиланган стандартлар бўйича даво чоралари кўрилмоқда.\nЎзбекистонда жами 474 киши пандемия қурбони бўлди.\nРоссиялик шифокорлар ўз миссиясини якунлади\nРоссиянинг энг нуфузли эпидемиолог, пульмонолог, анестезиолог-реаниматолог, инфекционист, рентгенолог, терапевт, хирург, лаборатор диагностика мутахассислари ҳамда анестезист ҳамширалардан иборат 35 нафар тиббиёт ходимлари икки ҳафта давомида Тошкент шаҳри, Қашқадарё, Сурхондарё, Наманган, Андижон, Фарғона ва Тошкент вилоятларидаги тиббиёт муассасаларида бўлиб, республика шифокорлари билан ҳамкорликда коронавирус инфекциясига қарши курашдилар.\nБир суткада 465 кишида коронавирус қайд этилди\nРоссиялик шифокорлар ўз миссияси якунлади. Кузатишга бағишланган тадбир давомида делегация раҳбари Константин Покровский ва анестезиолог-реаниматолог шифокор Ирина Мачулинага “Ўзбекистон Республикаси Соғлиқни сақлаш аълочиси” кўкрак нишони топширилди.\nДунё бўйлаб инфекцияни юқтириб олган кишиларнинг сони 34,4 миллиондан ошди, 1 миллиондан ортиқ киши вафот этди, 25,6 миллион киши тузалди. Энг кўп ҳолатлар АҚШда (7,5 млн), Ҳиндистонда (6,3 млн), Бразилияда (4,8 млн).


Хитойликлар америкаликлардан ўзиб кетдилар » Ўзбекистон янгиликлари – Zamin.uz\nCredit Suisse Research Institute’нинг Global Wealth Report ҳисоботи маълумотларига кўра, агар сизнинг шахсий ҳисоб рақамингизда, хоҳ у банк депозити, хоҳ инвестицион сармоялар бўлсин, солиқларни чиқариб ташлагандан кейин жуда бўлмаса 2222 доллар қолса, унда сизнинг давлатингиз сайёрамиз аҳолисининг 50 фоизиникидан кўпроқ бўлади.\nCredit Suisse тадқиқотчилари бутун дунёдаги одамларнинг активлари 2016 йил ўртасида 256 трлн долларни ташкил қилгани ҳақидаги фикрга келдилар. Бу эса бир йил ичидаги дунё ялпи ички маҳсулотидан 3,4 маротаба кўпроқдир.\nАгар бу бойлик сайёрамизнинг бутун аҳолиси орасида тенг тақсимланса, унда ҳар бир кишига 52,819 минг доллардан тўғри келар экан. Бироқ аслида сайёрамиз аҳолисининг бор-йўғи ўндан бир қисмигина бу бойликнинг 89 фоизига эгалик қилади.\nАҳолининг бадавлат қатламига ҳозирда 44 млн хитойликни киритиш мумкин, бу сайёрамизнинг катта ёшдаги аҳолисининг 4,4 фоизини ташкил қилади. Хитойнинг катта ёшдаги аҳолисининг деярли ярми бадавлатик шкаласининг 2-4-поғоналарига мос келувчи бойликка эга.\nТадқиқот давомида аниқланган қизиқарли факт шу бўлдики, 21 млн дан кўпроқ америкалик ўз бойлигидан ошадиган қарзга эга эканлар. Бироқ умуман олганда, америка миллати ўзига тўқ ҳисобланади. АҚШнинг 40 фоиз катта ёшдаги аҳолиси ўзларини энг бадавлат кишилар қаторига киритиши мумкин. Улардан 18 млн нафари эса сайёрамизнинг энг бой 1 фоиз аҳолиси қаторидан жой олган.\nТеглар: ҳисобланади бор Research юқори млн киритиш


Менда таклиф бор: Шикоятчининг чўнтагига қаралмаса қанийди......\nҲуқуқ-тартибот органларининг жамиятимизда тутган ўрни муҳим ҳисобланади. Шу жиҳатдан қаралганда уларнинг халқ орасида қанчалар холис ва беминнат фаолият юритиши долзарб ҳисобланса, бир томондан таъмагирлик ҳолатларининг учраб туриши кўнгилни хира қилади. Албатта, коррупция жамиятнинг турфа қатламлари орасида учраши мумкин. Аммо шу иллатга қарши курашадиган ҳуқуқ-тартибот органларининг бу ишга ўзи бош қўшиб турса-я! Шу боис бундай масъул ишда ўтирадиган ходимлар фаолияти қатъий назоратга олиниши зарур.\nОрган остонасига муаммолари юзасидан арз қилиб келган фуқаронинг чўнтагига қараб иш қиладиганлар ҳам топилади. Айниқса, органнинг қуйи тизимида бу каби ҳолатларга кўп бора дуч келганмиз. Жабрдийда киши ўз дардини айтиб шикоят қилса, муаммосини ҳал этишга кўмаклашиш ўрнига устидан кулиб ёлғончига чиқарганларни ҳам эътибордан қочирмаслик даркор. Албатта, беш бармоқ баравар эмас. Лекин юқоридаги ҳолатлар орамизда борлиги айни ҳақиқат. Биз бунга ҳозир кўз юмсак, кейин кеч бўлади. Уларнинг фаолияти давлат томонидан алоҳида қатьий назоратга олиниши зарур, деб ҳисоблайман.


ГЕРМАНИЯЛИКЛАР САМАРҚАНДДА МЕҲМОНА ҚУРМОҚЧИ\nСамарқандга Германиянинг “RIMC Hotels and Resorts” компанияси вакилларидан иборат делегация ташриф буюрди. Бу ҳақда вилоят ҳокимлиги расмий сайти хабар берди.\nКомпаниянинг ўзига хос жиҳати ҳар бир ҳудудда ўша жойга мос тарзда меҳмонхона ташкил этади. Бунда ҳудуднинг қонун-қоидалари, халқнинг минталитети, миллатнинг урф-одатига алоҳида эътибор қаратилади.\nУчрашувда вилоят ҳокими вазифасини бажарувчи Э. Турдимов меҳмонларга айни пайтда Самарқанд шаҳрининг бош режаси тузилаётгани, бу жараён яқин вақтларда якунига етиб, бугун билдирилган таклиф ва лойиҳалар албатта инобатга олинишини таъкидлаб ўтди.


Бизда 3 та футболчи қолди, янги ўйинчиларни кўндириш қийин бўляпти, "Навбаҳор"ни эмас, "Андижон"ни танлаганимдан афсусланмайман - Отабек Ғуломхўжаев очиқ гапирди\n1 январь, 2021, 11:54\nТеглар:Андижон | Отабек Ғуломхўжаев | Суперлига | Навбаҳор\nМураббий андижонлик мухлисларни хавотирга берилмасликка чақирмоқда.\n“Андижон” клуби атрофидаги турли гап-сўзлар туфайли жамоа бош мураббийи Отабек Ғуломхўжаевга бериладиган саволларимиз кўпайиб қолганди.\nSports.uz мухбири билан суҳбатда Ғуломхўжаев ўзининг аниқ фикрлари, жамоани шакллантириш учун астойдил ишга киришганлигини яширмади.\n- Фарғонадаги “Нефтчи”га қарши плей-офф ўйинини эсласангиз, ўша учрашувдан олдин мухлислар орасида турли гап-сўзлар кўпайиб кетганди, - дея гап бошлади, Отабек Ғуломхўжаев. - Андижонга футбол керак эмас, бу клуб про-лигага тушиб кетишга тайёр, ҳаттоки ўзимга ҳам ёқимсиз бўлган ҳолат – мураббийга ҳам бу керак эмас, ўйинни бериб юборади, эплай олмайди, қабилидаги гаплар бўлган. Лекин биз бу миш-мишларга эътибор қилмадик. Ўшанда раҳбарият томонидан ҳам, ўзимиз томонимиздан ҳам максимал даражада тайёрланиб тургандик. Худога шукр, юзимиз ёруғ бўлди. Жамоамиздан кетиб қолаётган футболчиларга тўхталадиган бўлсак, ҳозирги кундаги молиявий ҳолатимиз ёмон эмас, яхши. Раҳбарият клубни олганига уч ой бўлди. Ичкарига кириб шуни билдимки, шу раҳбарларга раҳмат. Улар Андижонда йўқ бўлиб кетаётган жамоани қутқариб қолишди. Йиллар давомида тўпланиб қолган катта қарздорлик бор. Эшитишимча, клуб раҳбари Журъатбек Қувватов қарздорликнинг учдан бирини ёпган. У инсонга ташқаридан ёрдам йўқ, фақат ўз ёнидан харажат қилиб, қарздорликни ёпяпти. Мухлислар ҳам бундан миннатдор бўлса керак. Буни билган билади, билмаган билмайди. Йил давомидаги савиясиз легионерларнинг олиб келиниши, уларни харажатлари ва яна бошқа масалалар бўйича қарздорликлар бор. Бу ҳам қарийиб бир миллиард сўмга бориб қолади. Яна бошқа қарздорликлардан бўлган 4 миллиард ҳам бор. Энди савол туғилади: ўша қарзларни аста-секин ёпиш керакми ёки нақд пул сўраётган футболчига бериш керакми? Раҳбарият билан шундай келишдикки, бизга нархи қиммат ўйинчилар керак эмас. Аммо ёш иқтидорли, сифатли ёшларга эътибор қиламиз ва улар билан 2-3 йиллик шартнома қиламиз. Аввало ҳозирги қийин шароитдан чиқиб кетишимиз керак. Раҳбарият ҳам мендан “Андижон”ни шу аҳволда ташлаб кетмаслигимни илтимос қилишди. Ўзимда ҳам ёшлар билан ишлашга қизиқиш бўлди. Барибир 3-4 футболчи оламиз. Бироқ ҳозирги ўйинчиларимизни ушлаб қолишга ҳаққимиз йўқ, чунки шартномалари тугаяпти. Тўғриси, айрим футболчилар билан ишлаш ниятим йўқлигини раҳбариятга айтдим. Яна қайсидир йигитларни олиб қолиш кераклигини тушунтирдим. Биласиз, олдимизда учта трансфер ойнаси вақтидаги таъқиқ турибди. Қарздорликни ёпмасдан туриб палон сўмга футболчини олиб, у билан шартнома тузиш тўғри эмас. Худо хоҳласа, бошқача “Андижон”ни кўрасизлар. Мухлислар хавотирга тушишмасин. Ўйлайманки, футболчиларнинг жамоамиздан кетаётгани катта фожеа эмас, мен учун. Қачондир ўшалар ҳам ёш бўлган ва бундан кейин ҳам бошқа ёшларга ишониш ва имконият бериш лозим.\n- Клуб олдида таъқиқ турибди ва янги ўйинчи олишга ҳали расман мумкин эмас. Менимча, чемпионат февралда бошланадиган бўлиб турибди. Вақт эса оз қоляпти. Бундай оғир вазиятдан қандай ечим топмоқчисиз?\n- Мана шу ечимни топиш учун ҳам қиммат ўйинчиларга эътибор қилмаяпмиз. Бундай футболчиларни биласиз, бир йилга шартнома тузишади, пулини олади, ишини қилади ва кетади. Ундан кўра иқтидорли ёшларни олиб, улар билан 2-3 йиллик шартномалар тузиб, жамоани шакллантирмоқчимиз. Раҳбарият билан гаплашдик ва улар биринчи навбатда легионерлар билан бўлган қарздорлик ва таъқиқни ечиб беришни бўйнига олишди. Менинг ҳам “Андижон” клубига нисбатан қўйган шартим катта эмас. Бунгача ҳам жамоадан кетишим тўғрисида хабарлар чиққанди. Ростдан менга иккита клубдан қизиқиш бўлди. Молиявий томонлама бўйича яхши таклиф беришди. “Андижон”ни қийин вазиятдан олиб чиқиб кетдик ва Суперлигада сақлаб қолдик. Клубни янгитдан шакллантиришни бошлаганмиз ва бу йўлда жамоани ташлаб кетмаймиз. Раҳбарият сўз бердики, аввало таъқиқ масаласини ва легионерлардан бўлган қарздорликни бартараф қилиб беришади. Биз янги, истеъдодли ёшларни таклиф қилишни бошладик. Уларнинг аксарияти Суперлигада дебют қилишга улгуришган. Фақат номлари сир, “Андижон”га келганида эшитасизлар. Улар олимпия ва ёшлар терма жамоаларининг номзодлари.\n- Лекин эшитишимизча, қарзлар тўланган тақдирда ҳам камида битта таъқиқ ўз кучида қолар экан. Бу сизни ташвишга солмаяптими?\n- Бундан хавотир олганингиздан кейин у ер, бу ерда маслаҳатлашасиз. Ўзидан-ўзи битта жамоани йўқ қилиб юборишдан осони йўқ. Клуб раҳбари билан ҳали яхши жамоа яратамиз. Тизимни йўлга қўйиб олишимиз лозим. Аввало зарур қарзларни ёпиб, “заявка” учун йўл очиб олсак, албатта қолгани ҳам бартараф этиб борилади. Эшитишим бўйича ПФЛ бош директори Диёр Имомхўжаевнинг ўзи ҳам бу масалада ҳамкорлик қилиб, ёрдам бераман дейилган экан, раҳбарият билан гаплашганида. Худо хоҳласа, шу йилдан қарздорликлар бўлмайди. Клуб бундан буён ўзини-ўзи эплаши учун маркетинг ва менежмент бўйича ишларни ривожлантириш ҳаракатларини бошлашган. Бу фақат клуб фойдасига ишлайди.\n- Клубдан кетишингиз ҳақидаги гап-сўзлардан кейин “Андижон” билан шартнома узайтирганингиз эълон қилинди. Ростдан, шартномани узайтирганмидингиз?\n- Мана, кўряпсиз-ку, байрам кунларида ҳам Андижондамиз. Барибир шамол бўлмаса, дарахатнинг учи қимирламайди. Менга бўлган таклифларни жамоамиз раҳбарлари ҳам эшитишган. Фарғонадаги ўйиндан сўнг, раҳбарлар билан қўл ташлашганмиз. Кейин мени кетишим мумкинлиги ҳақида хабарлар чиқди. Ҳа, таклифлар бўлди, менинг жавобимни кутишди. Бироқ “Андижон”да менга кўпроқ ёқаётган жиҳатлар бор. Ишонч муҳими ва жамоа нолдан йиғиляпти. Ёшларга эътибор бериляпти. Тўғриси, тайёр жамоани қабул қилиб, ишни бажариш қўлидан келмаган мураббийларни ҳам кўрганмиз. Номи чиқмаган футболчиларни олиб, уларни ўйнатиб, нимагадир эришишга ҳаракат қиламиз ва бу орқали мураббий сифатидаги ишим ҳам кўринади. Қолаверса, раҳбарият билан шартнома тузилаётганида менга шу нарса ёқдики, нима бўлишидан қатъий назар йил охиригача кутилади. Масалан, дастлабки турларда қанақа натижа бўлади ёки ўрталарида? Бу нарсаларга эътибор берилмайди. Биз келишдик ва янги мавсум охиригача келишувга эришдик. Барибир янги шаклланаётган клуб мавсум бошларида қандайдир кутилган натижаларни кўрсата олмаслиги мумкин. Чунки чемпионатни бир текисда давом эттириш қийин. Бундан фожеа ясаб мураббийга дарҳол чиқиш эшиклари кўрсатилмайди. Ҳар қандай вазиятда ҳам мураббий охиригача ишлайди. Агар жамоа шаклланиб бораётгани кўринса, ҳамкорликни яна узайтирамиз.\n- Сизга “Навбаҳор”нинг бош мураббийлигига таклиф билдиришгани катта чорлов эди. Кейинчалик уларга рад жавобини берганингиздан афсусланмайсизми?\n- Мени тўғри тушунишади. “Навбаҳор” раҳбариятига раҳмат. 2019 йили бу клубда турли лавозимларда ишлагандим. Жамоа раҳбарларини ҳурмат қиламиз. Наманганда биргаликда кўп ишларни амалга оширганмиз. Ҳар бир мураббий аввало яхши клубда ишлашни хоҳлайди. Ўзимда ҳам “Навбаҳор”да фаолият олиб бориш орзуим бор, балки бу кейинчалик амалга ошар. Аммо ҳозирги ҳолатда “Андижон”ни ташлаб кета олмасдим. “Навбаҳор”да эса Нўъмон Ҳасанов бор. Ўз вақтида Самвел Бабаян билан гаплашишди ва музокаралар тўхтаганидан кейин менга ҳам қизиқишди. “Андижон”ни танлаганимдан афсусланмайман. Барибир Худони айтгани бўлади. Керак бўлса, “Андижон”га совринли ўринлар учун курашишига уч йил керак бўлса, уч йил хизмат қилишга тайёрмиз.\n- Бекмуродов, Мираҳматов ва Авиловдан ташқари яна кимлар “Андижон”дан кетди? Умуман, таркибдаги ўзгаришларга тўхталиб ўтсангиз.\n- Шартномаси бор ўйинчиларга келсак, клубда қоладиган аниқ футболчилар – Усмонали Исмоналиев, Бахтиёр Қосимов. Дониёр Абдуманнопов бўйича ҳаракат қиляпмиз ва уни олиб қолишга ҳаракат қиляпмиз. Қолганлар ҳаммаси кетди.\n- Наҳотки, ҳамма кетдими?\n- Уларда таклиф бор. Ушбу футболчиларнинг шарти баландлигини биламиз. Клубнинг сиёсати таркибни ёшартириш. Шу боис ўзим ҳам уларга алоқага чиқишга ҳожат йўқ деб ҳисоблайман. Масалан, Қаҳрамон Баҳодиров, Абдуллоҳ Олимов ёки бошқаларни нархи каттароқ. Ёши ҳам ўтиб боряпти. Энди уларни қайтаришдан фойда йўқ. Уларни варианти бўлса кетаверсинлар. Шунингдек, жамоамизда ёшроқ бўлган Муҳаммад Йўлдошев ҳам бор. Бу ерда ишлаётганимдан бери ҳеч кимни ойлик маоши билан қизиққаним йўқ. Аммо менга келган маълумотга кўра, Йўлдошевнинг ойлик маоши жуда баланд бўлган. Унинг ойлик маошига иккита, яхши ёш футболчини таклиф қила оламан. Ўзи ҳам бошида келганимда вариантим бор дегандек гапирганди. Таклифлари бўлса, биз ҳеч кимнинг ушлаб турмаймиз. Баъзиларининг номларини айтмайман, улар ўйин фалсафамга тўғри келмаслигини инобатга олган ҳолда буни раҳбариятга ҳам айтдим. Кетганларнинг орасида менга тўғри келмайдиганлари ҳам бор. Ҳозирги ҳолатда жамоамизда учта футболчи қолди.\n- Кўриниб турибдики, нолдан жамоани шакллантирасиз, таркибни буткул янгитдан тузасиз. Иш ўта мураккаб. Вақт эса тиғиз. Ҳаммасига улгуришга ишоняпсизми?\n- Эшитган бўлсангиз, клублар асосан 10-15 январь атрофларида йиғилишади. Биз 4 январдан тўпланамиз. Бир ҳафта бўлса ҳам вақтли йиғиляпмиз. Тайёргарлик режамизнинг иккита босқичи таркибни йиғиш ва шакллантиришга қаратилади. Чемпионат бошланишига яқин жамоа ўйинини яратишга вақт кетади. Тўғри, бу қийин бўлади. Лекин таркибни тузиш ва яхши муҳитни яратиш у қадар оғир кечмайди. Ўйиндан-ўйинга бир-бирини тушунишларига бироз вақт кетиб қолади. Балки чемпионатнинг дастлабки турларида қийинчиликка дуч келармиз, бундан ҳамма ўтган. “Насаф” ҳам бошида очколар йўқотди, якунда 2-ўринда олди. Хатолардан фақат тўғри хулоса чиқаришимиз лозим. Андижонда Шўрбулоқда яхши академия бор. Республикада энг яхшиларидан бири. Фақат нимани истаётганимизни ёшларга сингдира олсак ва буни йигитлар майдонда қўллай олишса, бизга кўп вақт талаб этилмайди.\n- Шу пайтгача янги футболчилардан кимлар билан келишувга эришдингиз?\n- Ҳозирча 10 нафар янги ўйинчи билан келишдик. Уларнинг ичида 2-3 та тажрибалилари ҳам бор. Бундан ташқари, ўзимизнинг таркибдан учтаси бор ва ёшлар жамоамиздан 5-6 нафарини жалб қиламиз. Уларни олиб келиб, шартномага қўл қўйдирганимиздан кейин расман эълон қиламиз. Ана шундан кейин номларини айтамиз. Ҳозирги кунда “Андижон”га янги футболчиларни жалб қилишнинг ўзи осон иш эмас. Бунгача ҳар хил қинғир ишлар, қарздорликлар бўлгани учун янги ўйинчиларни жалб қилишда менда қийинчиликлар бўляпти. Менимча, бошқа жамоаларда бу борада катта муаммолар йўқ. Раҳмат, ҳозирда ҳам янги футболчилар бизга шунчалик ишонч билдиришяпти. Мана, раҳбарият ўз ваъдасига содиқ қилиб, ўйинчилар билан жойида ҳисоб-китоб қиляпти. Бу албатта профессионал иш услубидир. Тўғриси, ўйинчини машғулотга ёки майдонга олиб тушишдан кўра, уларни “Андижон”га кўндириш қийин бўляпти.\n- Дониёр Абдуманноповга четдан ҳам таклифлар борлиги ҳақида эшитдик. Уни олиб қолишга қанчалик ишоняпсиз?\n- Ўзим санаб чиқдим, Ўзбекистоннинг 8 та жамоасидан таклиф бўляпти. Бунинг ичида ўзимга ҳам алоқага чиққан мураббийлар ҳам бор. Шуни аниқ айтаман, Дониёрни биз билан ушлаб турадиган жойи йўқ. Шартномаси тугаган. Уни илгари шу ерда кўриб ўсмирлар ва ёшлар термасига олиб кетганман. Шуни ҳурмати ва раҳбариятга ҳурматни сақлаган ҳолда у ҳозирда бирор жойга кетмаяпти. Барибир ҳамма нарса жамоа қандай шаклланаётганига боғлиқ. Абдуманнопов пулга қизиқадиган йигит эмас. Агар пулга қизиқадиган бўлса, у Европага ҳам кетиши мумкин, чунки унга учта таклиф бор. Польша, Беларусь ва Россия клубларидан таклифлар бўляпти. Бу масала бўйича шахсан ўзимга ҳам алоқага чиқишган. Уларнинг таклифи керак бўлса, ўзимиздаги клубларнинг шароитидан 3-4 баробарга кўпроқ. Дониёр Абдуманнопов иккинчи даврага келиб барқарор ўйнашни бошлади. Бахтиёр Ҳамидуллаев келгач, футболчи ўзини кўрсатишга киришди. Хомяков ва Кумиков пайтида майдонга тушса тушарди, бўлмаса йўқ. Футболчининг ўзи ҳам ҳали барқарор ўйнай олмаётганини тушуниб турибди. Қачонки, у билан шартнома имзоласак, ўшанда масаласи ҳал бўлади. Ўзига тўқ, тарбияси яхши йигит. Абдуманнопов масаласи узоғи билан бир ҳафтада ҳал бўлади. Жамоамизга янги келадиган ўйинчилар билан шартномалар тузганимиздан кейин у ўзида ишонч ҳосил қилади. Лекин Дониёрни Ўзбекистонни қайси клубида тўп суриши ўзимга ҳам қизиқ. Унинг келажагига бефарқ эмасман. Шогирдим бўлганидан кейин тўғри маслаҳат беришим керак. Мабодо, ўзим олиб қола олмаганимдан сўнг, унга тўғри маслаҳатни беришим керак. Аммо бу охирги имконият даражасидаги ҳолат. Лекин унга қайсидир клуб кўпроқ пул бериши мумкин, аммо у ерда ўйин амалиётисиз қолиб кетиши ҳам ҳеч гап эмас. Ёки шундай жамоа бўладики, ўйин амалиёти кўпроқ бўлади, бироқ пули камроқ. Дониёрга ҳам айтяпман, пул сени қувласин, ҳозир пулнинг кетидан қувламагин деб уқтиряпман. Устоз сифатида унинг масаласини ижобий ҳал қилишга ҳаракат қиламиз. “Андижон”да қолишига 80-90 фоизга ишончим бор.\n- Жамоангизнинг Туркияда йиғин ўтказиши кутилаётганди. Бу режа амалга ошадими?\n- Раҳбарлар билан келишиб ўзимиз бу йиғинни бекор қилдик. Ўтган йили ёшлар ўртасидаги Осиё чемпионатида Ўзбекистонда ўтказилиши аниқ эди. Кейин шу йилнинг март ойига сурилди. Шунинг ҳисобига янги мавсум бироз кечроққа бошланиши тахмин қилинаётганди. Шу боис Туркияда икки ҳафта йиғин ўтказишни режалаштиргандик. Энди бўлса, жаҳон ва Осиё чемпионатлари яна қолдирилди. Энди февралнинг охирларида чемпионатимиз бошланишини инобатга олган ҳолда Туркия йиғинидан воз кечдик. Бунинг яна бир сабаби, жамоа ўзаги сақлаб қолинмаган. Ҳали жамоа таркиби аниқ бўлмай туриб, кўрикдаги футболчилар билан у ерда йиғин ўтказиш ҳам бўлмайди. Таркиб ўзагини аниқлаштириб олиш учун бизга бир ой керак бўлса, ўз-ўзидан февралда Туркияга жўнаб кетишдан маъно йўқ. Чунки қайтишимиз билан чемпион бошланишига тақалиб қолади. Ундан кўра февралда Тошкентда шуғулланиб, кўпроқ назорат учрашувлари орқали жамоа ўйинини йўлга қўйиб олишга ҳаракат қиламиз. Аслида Туркия варианти менга ҳам маъқул келганди. Аммо юқоридаги сабаблар туфайли бу йиғинни қолдиришни раҳбариятга илтимос қилдим. Туркия йиғинига сарфланадиган сарф-харажатни ундан кўра янги ўйинчиларни харид қилишга ёки қарздорликларни ёпишга ишлатишимиз яхшироқ.\nИшларизга омад ука худо хохласа зур булади шу кеткан уйинчилар кейин жуда афсус килишади\nОтабек ишларингизга АЛЛОХ, мадад ва ку'мак берсин. Шундай жамоа тузингки у'згалар х,авас к,илсин


Тошкентда йил бошидан бери 3 ярим минг одам дайди ҳайвонлар ҳужумига учради\n08 апрел 2020, Тошкент вақти: 20:35\nТошкентда дайди ит ва мушукларни ушлаш бўйича туну кун иш режими бошлангани маълум қилинди.\nPodrobno.uz нашрининг хабар қилишича, Тошкент шаҳар ҳокимиятида ўтказилган брифингда кейинги пайтларда пойтахтда уй ҳайвонлари ва қаровсиз ҳайвонлар ҳужумига учраганлардан шикоятлар кўпайгани қайд этилган.\nШаҳар ҳокимлиги берган маълумотга кўра, йил бошидан бери 3 минг 527 кишидан шикоят тушган, булардан 1 минг 633 нафарини дайди ит тишлаган.\nБу ҳолатда одамларга дайти ҳайвонлардан қутуриш касаллиги юқиши олдини олиш учун 22 сентябрда бу борада шаҳар ҳокимининг қарори қабул қилингани айтилмоқда.\nШаҳарнинг ҳар бир туманида дайди ҳайвонларни тутиш бўйича ишлайдиган мавжуд 11та гуруҳ туну кун ишлаш режимига ўтказилди. Бундан ташқари, уларга қўшимча техник жиҳоз ва транспорт бериладиган бўлди.


Хозирги вақтда: 20 ян 2019, 08:01\nПост Moh » 06 фе 2018, 14:45\nАссалому алайкум! Ҳурматли Устоз! Намозда 2 ракат ўқигач ўтирган ҳолатда “Аттаҳийят”ни ўқишим керак эди. Аммо ўтириб олиш ўрнига адашиб турмоқчи бўлибман. Гавдамни тургизган бўлсам ҳам икки тиззам ердан узилмаган эди. Тиззам ердан узилмагани учун ўтириб давом этавердим. Саждаи саҳв қилмадим. Шу тўғрими?\nПост Одинахон Муҳаммад Юсуф » 16 фе 2018, 23:15\nВа алайкум ассаом. Ҳайъат қайси ҳолатга кўпроқ яқин бўлса, ўшанинг ҳукми олинади. Яъни, кўрган киши сизни ўтирибди ёки турибди дейишига қараб. Валлоҳу аълам.\nКим аввалги қаъдада ўтирмай, қиёмга туриб кетса, намозини давом эттиради ва намоз охирида саждаи саҳв қилади. Чунки у вожибни тарк қилди. Вожиб тарк бўлса, унинг ўрни саждаи саҳв билан тўлдирилади. Агар қиёмга тургандан сўнг ўртадаги қаъдада ўтирмагани эсига тушиб қолса-ю, кейин намозини давом эттирмай ўтирса, гуноҳкор бўлади. Чунки у фарздан вожибга қайтган ҳисобланади. Баъзи уламолар «намоз бузилади ҳам», дейишади, лекин намози бузилмаса-да, саждаи саҳв қилади. Аммо аввалги қаъдани ўтирмай, қиёмга туриб кетмоқчи бўлса-ю, қаъдада ўтириши кераклиги эсига тушиб қолса, ўша ҳолатига қарайди, агар қаъдага яқин бўлса ўтиради, ташаҳҳудни ўқиб, кейин учинчи ракъатга туради. Саждаи саҳв қилмайди. Лекин қиёмга яқин бўлса, қаъдани тарк қилади-да, қиёмга туради ва намозининг охирида саждаи саҳв қилади.


Илон Маск Twitter даромадини беш баравар оширмоқчи\nИлон Маск олти йил ичида Twitter даромадини беш баравар оширишни мақсад қилган, деб ёзади The New York Times инвесторларнинг тақдимотларига асосланиб.\nМаълумотга кўра, Маск 2028 йилга бориб Twitter'нинг йиллик даромадини 26,4 миллиард долларга етказмоқчи. Ўтган йили бу кўрсаткич қарийб 5 миллиард долларни ташкил қилган. Шу билан бирга, у реклама даромадлари ва обуналардан олинган маблағлар нисбатини иккинчиси фойдасига ўзгартирмоқчи. Шундай қилиб, олти йил ичида пуллик обуналардан тушган даромад 10 миллиард долларга етиши керак.\nТадбиркор шунингдек, 2028 йилга бориб ижтимоий тармоқ фойдаланувчилари сони тўрт баравардан ошиб, ўтган йил охиридаги 217 миллион фойдаланувчидан олти йил ичида 931 миллионга етишини кутмоқда. Шу билан бирга, уларнинг 104 миллиони, Маскнинг режаларига кўра, пуллик абонентлар бўлади.\nКиритилди: 20:39 07.05.2022. Ўқилди: 2164 марта. Фикрлар сони: 0 та.


Уюшиқ бўлакларнинг ўзаро боғланиш йўллари – КУН УЗ\nГлавная / Маданият / Уюшиқ бўлакларнинг ўзаро боғланиш йўллари\nanvarj63 21.01.2019\tМаданият Comments Off on Уюшиқ бўлакларнинг ўзаро боғланиш йўллари 40 Показы\nГапда эгалар, кесимлар ва барча иккинчи даражали бўлаклар уюшиб келишлари мумкин.\nУюшиқ бўлаклар ўзаро санаш оҳанги ёрдамида боғ- ланади: Масаланинг жиддийлиги, мураккаблиги, гоят хавф- лилиги раиснинг бошини шишириб юборди. (Б. Кербобоев)\nБириктирув боғловчиси ва; -у (-ю), – да юкламалари ёрдамида:\nа) Дипломсиз ва муҳрсиз, кабинетсиз ва бепул даволайди- ган шифокор қуёшдир. (Водвойскии)\nб) Бир товуққа, албатта, ҳам бону ҳам сув керак.\nв) Отам тонг саҳарда намозини ўқирди-да, устахонага жўнарди. (Ч.А.)\nЗидлов боғловчилари аммо, лекин, бироқ ва -у, (-ю) юкламалари ёрдамида:\nа) Бошингни кўтар, лекин бурнингни кўтарма. (Ҳ.)\nб) Дўстларингга доимо ҳамдард бўл-у, сирларингни ош- кор қилаверма. (Ҳ.)\nАйирув боғловчилари ёрдамида:\nЯнги бошлиқнинг қандай инсонлигини билиш қийин: гоҳ табассум билан кутиб олади, гоҳ қовогидан қор ёгади.\nна инкор юкламаси ёрдамида: Уна қўлларини ювди, на паришон юзига сув урди. (Т.М.)\nмашқ. Ўкинг. Уюшиқ бўлакларнинг ўзаро кандай боғланганлигини изоҳланг.\nГоҳо ҳоким, гоҳида қул у, гоҳо ҳазон, гоҳида гул у. (Ш.)\nИлм-саҳрода дўст, хаёт йўлларида таянч, ёлғиз дамларда йўлдош, бахтиёр дақиқаларда раҳбар, қайғули онларда мададкор. (Ҳ.) У на шоир эди, на машҳур зот, лекин дунё билан бир эди дарди. 4. Тушларимга кирасан, бобо,\nгоҳи отлиқ, гоҳи пиёда …. (Қ.М.) 5. Инсон доно, одми, одил, жасур ва саховатли бўлиши керак. (Паустовский) 6. Меҳнат – очликнинг давоси, ошқозоннинг малҳами, саломатликнинг гарови. (М. Сафир) 7. Уйқусизликбош мияничарчатади, асабни бузади, кишини тез қаритади. 8. Инсон табиат билан иноқ, уйғун яшаши, унга қўполлик қилмаслиги керак. (Журн.)\nмашқ. Қуйидаги гаплардаги ажратиб кўрсатилган сузларни боғ- ловчиларсиз санаш оҳанги билан уюшган бӯлаклар билан кенгайтиринг.\nНамуна: Ишни уддалашга тажриба керак. // Ишни уддалашга тажриба, кӯникма, малака керак.\nАлишер Навоий бадиий адабиётдан ташқари фалсафани ҳам ӯрганган. 2. Мусобақада Сардор ғолиб чикди. 3. Бу ота- хон бӯш вақтида улфатлар билан суҳбат қуради. 4. Кӯпгина ижодкорлар қадимий Ӯш ҳақида қушиқ яратишни орзу қила- дилар. 5. Ватанга бӯлган муҳаббат ҳисси ҳар бир инсоннинг қалбида яшайди.\nПред. Шавкат Мирзиёев Германияга жўнаб кетди\nСледующая Уюшиқ булакларда тиниш белгиларининг ишлатилиши


Кубада бир неча панжали жўжа тухумдан чиқди. (Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кубада бир неча панжали жўжа тухумдан чиқди. (Фото)\t11:44, 06 май\tКубанинг Артемис вилоятидаги Фьеро қишлоғидаги оилалардан бирида май ойнинг бошларида тўрт панжали жўжа тухумдан чиқди, деб хабар берди “Vesti.ru” нашри. Хабар яшин тезлигида тарқалгани сабабли, ушбу уй олдида ғаройиб жўжа билан расмга тушишни хоҳловчилар билан тўлиб-тошди. Жўжанинг табиий икки панжаси бор, қолган иккита панжасининг ўлчами қичкина. У бошқа жўжалар каби яхши ривожланмоқда, ортиқча оёқлари унга халақит қилмайди. Мувозанатини йўқотмайди, қийинчиликсиз ҳаракат қилади. Бундай жўжанинг туғилиши камдан-кам учрайдиган ҳолат. Мутахассисларнинг хотирлашича, 1990 йилда шарқий вилоят бўлмиш Лас-Тунасда ва 2005 йилда Матансасда худди шундай воқеа рўй берган. Ғаройиб жўжанинг эгалари эр-хотин Идалия ва Хуан Антонио товуқлари сони ғаройиб жўжа билан бойиганидан беҳад хурсанд, аммо жўжани қолдириш ёки тадқиқот институтига топшириш масаласини ҳал этиш юзасидан бир қарорга келишгани йўқ.


Ўзбекистон очиқ жамият барпо этмоқчи. Эксперимент билан - BBC News O'zbek\nЎзбекистон очиқ жамият барпо этмоқчи. Эксперимент билан\nЎзбекистон Президенти Ислом Каримов фармойиш имзолаб "Давлат идораларининг шаффофлиги" борасидаги янги қонун лойиҳасининг Самарқанд ва Бухоро вилоятларида синаб кўрилишига буйруқ берган.\nБу ҳақда Ўзбекистон маҳаллий матбуоти хабар тарқатган.\nБу янги қонун лойиҳасига кўра, ҳукумат идоралари ҳар қандай шахсдан тушган арз ва шикоятга 15 кун ичида, матбуот сўровларига эса етти кун ичида жавоб беришлари керак.\nПрезидент фармойишига кўра, Самарқанд ва Бухоро вилоятларидаги давлат ҳокимияти идоралари ўз фаолиятларининг очиқлигини таъминлаш бўйича тажрибани бир йил давомида бошларидан ўтказадилар.\nФармойишда давлат бошқаруви идорасига мурожаат қандай шаклда бўлишидан қатъи назар, оғзакими, ёзмами, электрон почта орқалими ёки ўзининг ишончли вакили орқали бўладими, бу идора жавоб қайтариши шарт.\nБу йўлдаги ишлар, ундан кўзланган мақсад ҳақида Ўзбекистон парламенти жойларда тушунтириш ишлари ва анжуманлар ташкил этиши лозим.\nБир йилдан кейин икки вилоятда ўтказилган экспериментлар хулосаларига таяниб давлат идоралари очиқлиги ёки шаффофлиги ҳақидаги қонунни қабул қилиш мўлжалланган.\nЎзбекистон ёпиқ мамлакат экани нафақат ички, балки халқаро миқёсда ҳам таъкидлаб келинади.\nДавлат идораларига террорчилик хуружи олдини олиш баҳонасида ҳокимликлар бинолари, вазирлик ва бошқа давлат идоралари бинолари бир неча метрли темир тўсиқлар билан ёпиб чиқилган.\nЎзининг шикоятини бу тўсиқлар оша идора қабулхонасига етказиш аксар оддий фуқаролар учун имконсиз амалга айланган.\nМаҳаллий инсон ҳуқуқлари ҳимоячилари эса милиция ёки прокуратура устидан ёзилган шикоят айнан ўша раҳбарнинг ўзига ижро этиш учун юборилиши оддий ҳолга айланганини айтишади.\nРеспубликанинг энг олий тизимлари матбуот хизматлари эса журналистнинг муайян масала бўйича шарҳ бериш сўровига "аккредитация йўқлигини" рўкач қилиб жавоб қайтаришдан бош тортишлари қоидага айланганига ҳам кўп бўлди.\nУшбу очиқликка томон интилиш ва куни-кеча Бош прокурорнинг инсон ҳақларини бузган мансабдорни жавобгарликка тортиш ҳақидаги қонун лойиҳаси билан чиқиши ҳақидаги хабарларда айримлар "Араб баҳори"га жавобни ҳам кўрмоқдалар.\nЎзбекистонда "Араб баҳори"ни қоралаш мақсадида тарғибот-ташвиқот кенг йўлга қўйилганига қарамасдан, узоқ Араб ўлкаларида оддий инсонларнинг арзу-додларига қулоқ солинмагани ва адолатсизликлар қудратли тизимлар емирилишига олиб келганини яхши англашади.\nБош прокурор инсон ҳақларини поймол этганлар жавобгарлигини оширмоқчи


Қозоғистонда янги намойишларнинг олди олинди - BBC O'zbek\nImage caption Қозоғистонлик масъуллар бу гал зудлик билан норози ишчиларнинг талабларига қулоқ тутишган...\nҚозоғистон ҳукумати Жанаўзендагисидан фарқли тарзда, Атирау шаҳрида иш ташлаган ишчиларнинг ойлик маошларини зудлик билан чорак фоизга оширишга рози бўлиб, вазиятни тинчитишга муваффақ бўлган.\nХабарларга кўра, Сенимди курылыс ширкатининг уч юзга яқин ходими иш ҳақларининг 100 фоизга оширилиши талаби билан 25 январ куни иш ташлашган.\nУшбу ширкатнинг мижозлари орасида Американинг Chevroil ширкати ҳаммезбонлик қилувчи Tengizchevroil компаниясининг ҳам борлиги айтилади.\nМаҳаллий масъулларнинг сўзларидан аён бўлишича, маошларининг юз фоизга оширилишини талаб қилган ишчилар ҳукуматнинг 25 фоизлик таклифини қабул қилиб, янги меҳнат шартномаларини ҳам аллақачон имзолашган.\nСўнгги ҳодиса британ нашрларининг эътиборидан ҳам четда қолмаган.\nThe Telegraph нашрининг ёзишича, бу борада Сенимди курылыс ширкатининг ўзидан расман изоҳ олишга имконли бўлмаган.\nАтирау жанубидан 700 чақиримча узоқликда жойлашган Жанаўзендаги нефтчиларнинг норозилик чиқишлари олти ойча давом этган эди.\nАммо "Ўзенмунайгаз" ширкати улар билан бир неча ҳафта музокаралар олиб борган эса-да, мингга яқин ишчининг маошларини оширишга рози бўлмаганди.\nМузокаралар иш бермагач, ширкат норози нефтчиларни ишдан бўшатишга киришган ва уларнинг намойишларига ортиқ эътибор бермай қўйганди.\nҚозоғистон мустақиллигининг 20 йиллиги санаси, яъни 16 декабрда эса, намойишлар чоғида зўравонликлар келиб чиққан ва полиция ходимларининг ўт очиши натижасида камида 16 киши қурбон бўлганди.\nЖанаўзенда юз берган ушбу ҳодисалар Қозоғистоннинг халқаро миқёсдаги обрўсига путур етказган ва президент Нурсултон Назарбоев маҳаллий мулозимларни бу каби ҳолларга қайтиб йўл қўймаслик билан огоҳлантирганди.\nҚозоғистон раҳбари маҳаллий мулозимларни норози ишчиларнинг талабларига қулоқ тутмасликда танқид қилганди.\nЖанаўзендаги ҳодисалар юзасидан эълон қилинган ҳисоботда эса, зўравонликларда минтақада янги иш ўринлари яратишга мўлжалланган маблағларни еб юборган порахўр мулозимларнинг ҳам айблари борлиги айтилганди.\nЎтган йил охирларида Қозоғистон ғарбидаги Атирау шаҳрида иккита портлаш ҳодисаси юз берган, расмийлар бу портлашлардан бири худкуш ҳужумчининг иши эканини айтишганди.\nҚозоғистон расмийлари Атираудаги портлашларда шу пайтгача номи танилмаган "Жунд ал-Хилафа" гуруҳини айблашганди.\nУшбу портлашга алоқадор шахслар қўлга олингани ва ҳукумат органларига Интернет орқали таҳдид қилган "Жунд ал-Хилафа" гуруҳи аъзолари қозоғистонликлар экани маълум қилинганди.\nЖанаўзенда намойишчиларни отишда ким айбдор?\nҚозоғистон: Жанаўзен ҳодисалари бўйича тергов ишлари бошланди


Олимлар айрилиққа учраган инсонларнинг юраги инфарктга юзлашган инсонлар юраги каби заифлашишини аниқладилар » Ўзбекистон янгиликлари – Zamin.uz\nАбердин университети олимлари икки йил давом этган тадқиқотлар натижасида севган инсонидан айрилган кишиларнинг юраги ҳақида ҳайратланарли ҳулосага келишди. Аниқланишича, айрилиқ сабаб юзага келган стресс юракни вақтинча заифлаштиради ва бу ҳолат инфарктдан кейинги юрак ҳолатига таққосланса арзийди.\nТадқиқот давомида айрилиққа мубтало бўлган 37 киши ва турли босқичдаги юрак касалликлари билан оғриган инсонлар текшириб кўрилган. Инфаркт ва айрилиқдан кейинги юрак заифлиги бир ҳил бўлиши эса Калифорниядаги илмий тадқиқотлар ассоциацияси йиғилиши чоғида эълон қилинди.\nТаъкидланишича, бу каби муаммоларга эркакларга нисбатан аёллар кўпроқ йўлиқар эканлар. Аммо олимлар нима учун айрим одамлар айрилиқдан кейинга стрессдан осонлик билан чиқишлари, бошқалари эса қаттиқ тушкунликка берилишларини тушуна олмаяптилар.\n10:02 Иқтисодий етишмовчилик одамни инфарктга учратиши аниқланди…


Энергия — тежамкорликни талаб этади – Фарғона ҳақиқати\nЭнергия — тежамкорликни талаб этади\nДунё миқёсида энергия тежамкорлиги долзарб масала бўлиб турибди. Бу — энергия истеъмоли уни ишлаб чиқаришга нисбатан жадал суръатларда ўсаётгани билан изоҳланмоқда.\nФарғона вилоятида иқтисодиёт тармоқларининг энергия самарадорлигини ошириш, ишлаб чиқарилаётган маҳсулотга сарфланадиган энергия миқдорини қисқартириш соҳасида кўплаб ишлар амалга оширилмоқда.\nХусусан, Қувасой шаҳридаги “Қувасойшифер Хризотил” МЧЖда бу борада янги лойиҳалар амалга оширилди. Жамиятда ёқилғи-энергетика ресурсидан фойдаланиш жараёнларини баҳолаш ҳамда ёқилғи ва энергия таъминотига харажатларни камайтириш имкониятларини аниқлаш, энергияни тежайдиган ечимларни ишлаб чиқиш мақсадида “Ўзэнергоинспекция” томонидан тасдиқланган дастур асосида энерго-аудит ўтказилди.\nЖамият томонидан шифер маҳсулот-лари ишлаб чиқаришда модернизация ишлари олиб борилиб, замонавий линиялар ўрнатилди ва технологик жараён тўлиқ автоматлаштирилди. Натижада, иқтисодий ўсиш суръати тобора юксалиб бормоқда.\nЖумладан, 2018 йилда 1 тонна шартли ёқилғи сарфлаб, 690 дона шифер ишлаб чиқарилган бўлса, энергия тежамкор технологиялар ўрнатилганидан сўнг 1 тонна шартли ёқилғи билан шифер ишлаб чиқариш 1108 донага етди.\nЖорий йилнинг тўққиз ойида эса бу кўрсаткич 1159 донага тўғри келмоқда. Истиқболли лойиҳаларнинг самараси туфайли жамиятнинг ишлаб чиқариш қуввати 2018 йилга нисбатан 30-40 фоизга, энергия сиғими 12 фоизга қисқарган.\nХулоса ўрнида таъкидлаш жоизки, саноат корхоналарида ўтказиладиган энергоаудит текширувлари энергия ресурсларининг ҳар бир тури бўйича тежаш имкониятини бермоқда, сарф-харажатларни камайтириш бўйича иқтисодий захираларини аниқлашда қўл келаётгани билан аҳамиятли.\n“Ўзэнергоинспекция” Фарғона ҳудудий бўлими бош мутахассиси.\nПедагог ходимлар тиббий кўрикдан бепул ўтказилади(ми?)\nГазетхон савол беради: Ишончнома қандай тартибда берилади?